Najava novog zemljotresa za Angelu Merkel - Izazov\nNajava novog zemljotresa za Angelu Merkel\nRadio-televizija Srbije 3. decembra 2019. 14:09\nRezultati izbora za novo rukovodstvo Socijaldemokratske partije (SPD) sa kojima demohrišćani čine Merkelinu vladu poprilično su iznenadili nemačku javnost.\nNaime, mnogi su bili ubeđeni da će aktuelni vicekancelar i ministar finansija Olaf Šolc uz Klaru Gejvic preuzeti upravljački duet najstarijom i dalje postojećom nemačkom partijom.\nAli, kada je 425.000 članova stranke trebalo da glasa, u drugom krugu glasanja tek oko 45 odsto glasova je otišlo duetu Šolc-Gejvic, dok je više od 53 odsto glasova otišlo za konkurentski duet, koji su mnogi smatrali autsajderskim, previše levičarskim i revolucionarno opredeljenim.\nDuet koji čine bivši ministar finansija pokrajine Severna Rajna Vestfalija, Norbert Valter-Borjans (67), i poslanica Bundestaga iz pokrajine Brandenburg, Saskija Esken (58), postaće kopredsednici SPD-a kada rezultata glasanja članstva bude i formalno prihvaćen na kongresu stranke narednih dana.\nOvaj rezultat partijskih izbora, ne samo što je udar na aktuelno partijsko rukovodstvo koje se zalagalo za ostanak SPD-a u vladajućoj koaliciji sa demohrišćanima do kraja mandata 2021. godine, već predstavlja najavu novog političkog zemljotresa za kancelarku Merkel.\n"Unutar SPD-a, veruje se da je izlaz iz velike koalicije veoma moguć", izričit je novi kopredsednički duet, koji se zalaže da se ili ispregovara novi koalicioni sporazum ili da SPD izađe iz vlade.\nDoduše, u završnici kampanje su prestali da pričaju o povlačenju SPD-a iz vlade, ali su zato insistirali da SPD mora ponovo da bude partija za one koje u društvu nema ko da predstavlja.\nStoga zahtevaju jasno povećanje minimalne plate na dvanaest evra po satu, ukidanje svih sankcija za nezaposlene, to jest njihovo bezuslovno finansiranje, uvođenje poreza na imovinu, dodatno oporezovanje bogatih, ukidanje nemačke dugogodišnje finansijske politike nezaduživanja, takozvane politike "crne nule", kao i značajnije finansiranje projekata za borbu protiv klimatskih promena.\nA ko su Valter-Borjans i Esken?\nOn je doktor ekonomskih nauka, koji je u politiku ušao 1984. godine i vrlo brzo došao do pozicija na pokrajinskom nivou.\nOd 2010. do 2017. godine bio pokrajinski ministar finansija u Severnoj Rajni Vestfaliji a u nemačkim medijima su ga često nazivali po nadimku Novabob, sačinjenom po prvim slovima njegovog imena i prezimena.\nOsim toga, dobio je i nadimak "Robin Hud poreskih obveznika" kada se 2011. kao pokrajinski ministar finansija odlučio za poprilično spektakularan a za neke i kontroverzan potez u borbi protiv utajivača poreza.\nOn je naime odlučio da od jedne osobe, koja je ukrala datoteku o tajnim računima u švajcarskim bankama, kupi informacije o računima nemačkih državljana koji su utajili porez skrivanjem prihoda na računima u Švajcarskoj.\nTako je ovom i još ukupno desetorici "uzbunjivača" iz pokrajinskog budžeta plaćeno 18 miliona evra, što je mnoge utajivače poreza nateralo da se sami prijave što je sveukupno dovelo da pokrajinski budžet prihoduje dodatne 2,3 milijarde evra.\nOna je, pak, u javnosti znatno manje poznata savezna poslanica iz pokrajine Baden Virtemberg, a po zanimanju informatičarka. U Bundestagu je od 2013. godine, a istakla se u kampanjama za jednaka prava, prava potošača, digitalizaciju, kao i u protiv krajnje desnice. Ona pripada levičarskom krilu SPD-a, a zalaže se za državni intervencionizam u borbi protiv klimatskih promena.\nSve što ovaj duet traži je teško prihvatljivo za demohrišćane, naročito onaj deo koji se tiče promene finansijske politike zemlje. Izvori tvrde da je Merkel već odbacila bilo kakvu mogućnost promene koalicionog dogovora tako da je otvorena mogućnost da SPD izađe iz vlade.\nTo bi dovelo do toga da ili dođe do vanrednih parlamentarnih izbora ili da Nemačka zaista dobije manjinsku vladu, koja bi verovatno mogla nesmetano da vlada do kraja sledeće godine, budući da je budžet za 2020. već dobio zeleno svetlo.\nUpražnjene resore kadrova SPD-a popunili bi demohrišćani, a šefica CDU Anegret Kramp-Karenbauer bi mogla da preuzme vicekancelarsko mesto i možda se u javnosti dokaže kao sposobna da vodi državu, naročito uzimajući u vidu da od 1. jula ove godine Nemačka preuzima šestomesečno predsedavanje Evropskom unijom.\nU svakom slučaju, Nemačku očekuje poprilično vreo predbožićni period, iako su napolju temperature oko nula stepeni Celzijusa.


Beta 1. februara 2018. 23:45\nObična boca običnog voćnog soka isporučena na pragu stana, košta 55 dolara, a s njom stiže i kesica marihuane koja je – besplatna, „na račun kuće“.\nProdavnice marihuane se još mesecima neće otvoriti u Masačusetsu, ali neke kompanije tiho posluju više od godinu dana, prodajući i isporučujući marihuanu zahvaljujući „rupi u zakonu“ koja postoji u skoro svakoj državi koja je legalizovala „rekreativnu upotrebu“ marihuane.\nKompanije kao što je „Haj spid“ koje sebe opisuju kao službu za isporuku sokova, koristi odredbe o „poklanjanju“ koje omogućavaju razmenu malih količina droge, ako takav „poklon“ jedna odrasla osoba daje drugoj.\nPravni jezik dozvoljava da se „džoint“ da nekom recimo na zabavi ili da se ubaci u poklon za nekoga, ali neki preduzetnici to vide kao priliku za zaradu i na zvaničnom tržištu koje tek nastaje, a time izbegavaju porez koji plaćaju legani prodavci marihuane.\nPored kompanije „Haj spid“, jedna firma iz Bostona prodaje majice uz koje „poklanja“ marihuanu.\nZvaničnici u zapadnom Masačusetsu su naišli na oglas za plastične kesice za sendviče od kojih svaka kesica košta 325 dolara, ali je marihuana u njoj „poklon“.\nNeke države su pokušale da zaustave zloupotrebu zakona tako što su zabranile preduzećima da reklamiraju da poklanjaju marihuanu i zabranile „odloženo ili prikriveno“ plaćanja za „poklone“.\nAli, preduzeća jednostavno nađu način da ne prikažu šta rade, a i u velikoj meri se oslanjaju na prenošenje inofrmacija o prodaji od usta do usta.\nU slučaju „Haj spida“, na njegovoj internet stranici nije ni pomenuta marihuana. Kompanija prodaje napitke po 55 do 150 dolara, u zavisnosti od toga da li napitak dolazi „s ljubavlju“ ili „s mnogo ljubavi“.\nAgencija AP je nedavno naručila za 60 dolara i dobila sok od malina „s ljubavlju“, a uz flašu soka i 3,5 grama marihuane.\nAP je od firme „Duuber“ naručila i „luksuznu majicu“ od 100 dolara koju je kurir doneo na kućni prag, a u paketu je bila i kesica čiste, prirodne marihuane, u listu.


U Londonu promovirana Britansko-bosanskohercegovačka privredna komora -\nAmbasador BiH u Londonu Vanja Filipović, koji je i počasni predsjednik BBHCC, obratio se tom prilikom prisutnima istaknuvši odlične bilateralne odnose i saradnju između Bosne i Hercegovine i Ujedinjenog Kraljevstva, ali i velike mogućnosti unaprjeđenja ovih relacija na polju trgovine i investicija. Također se zahvalio na podršci izvršne i zakonodavne vlasti u Ujedinjenom Kraljevstvu ovom projektu velikog potencijala.\nBBHCC je neprofitna organizacija koju su osnovale Lilijan Sulejmanović i Amela Karajbić, pripadnice bh. dijaspore u UK, koje su u ovaj projekat uložile svoje veliko iskustvo u međunarodnom poslovanju, i za što su dobile veliku podršku Ambasade UK u Bosni i Hercegovini kao i Ambasade BiH u Londonu.\nPrevious Emir Begović sa svojom šestočlanom porodicom doselio u rodno Goražde, namjerava investirati u sport i rekreaciju\nNext Na današnji dan dva korpusa ARBiH spojila dva velika bosanska centra - Tuzlu i Zenicu\nRaste broj putnika koji se voze željeznicom, više i prevezene robe\nFBiH: U željezničkom putničkom prijevozu u periodu IV-VI 2019. godine prevezeno je ukupno 131.274 putnika i ostvareno 10.144.158 putničkih kilometara, što je u odnosu na isti period 2018. godine više


AIK banka odložila naplatu, Nibens grupa neobaveštena - Gradjevinarstvo.rs\nPostignut je dogovor Nibens grupe sa AIK bankom, kojim je je najveći finansijski poverilac ove putarske grupacije odložio naplatu potraživanja, prenela je Radio televizija Srbije (RTS), ali je rukovodilac Nibensa Milutin Gaševic rekao Tanjugu da nije o tome obavešten. Gašević je kazao da je za danas u Agenciji za privatizaciju u Beogradu zakazan sastanak na kome će se razgovarati o sudbini preduzeća koje posluju u okviru Nibens grupe.\nSastanku treba da prisustvuju predstavnici Vlade Srbije i Ministarstva za infrastrukturu i energetiku, banaka i sindikalni rukovodioci Nibens grupe. "Sutra će svi biti prisutni i nadam se da ćemo naći rešenje," rekao je juče Gašević.\nPrethodno u toku dana je predsednica Samostalnog sindikata putara Srbije Sonja Vukanović izjavila kako najveći poverilac Nibens grupe, niška AIK banka, nije prihvatila predlog predstavnika Grupacije na osnovu koga bi radnicima bila omogućena isplata bar jedne od zaostalih zarada. Vukanovićeva je rekla da se AIK banka nije saglasila da se privremeno, na mesec dana, odloži naplata dugova iz sredstava koje Nibens grupa dobija za održavanje puteva, a na osnovu ugovora koji ima sa Putevima Srbije.\nVukanovićeva je precizirala da preduzeća koja su članovi Nibensa imaju potpisane ugovore sa Putevima Srbije za održavanje magistralnih i regionalnih puteva. Putevi Srbije plaćaju svakog meseca, a taj novac je Ðurašković založio prilikom zaduživanja kod banaka, kazala je Vukanović, predsednica SSPS.\nZahtev privrednih društava iz sastava Nibens grupe za isplatu zaostalih zarada pogrešno je usmeren na AIK banku, koja ni po kom osnovu nije dužnik ovoj grupaciji, niti njihov investitor, ističu u banci. Imajući u vidu izuzetno složenu ekonomsko-socijalnu situaciju u Nibens grupi, AIK banka je i tom prilikom pokazala partnersko razumevanje u rešavanju tih problema i iskazala spremnost da sačeka sve investitore te grupacije u isplati založenih potraživanja, kako bi se omogućila isplata zarada putarima. Pismo takve sadržine, sa predlogom protokola, već je dostavljeno Putevima Srbije, kao najznačajnijem investitoru Nibens grupe, navedeno je u saopštenju AIK banke.\nSindikalne organizacije u preduzećima za puteve u okviru Nibens grupe, najavile su da će putari sutra protestovati ispred poslovnih prostorija AIK banke, svako u svom gradu, zbog neisplaćenih zarada radnicima, saopštio je sinoć Samostalni sindikat putara Srbije. Zaposleni su, kako je navedeno, prinuđeni na protest zbog toga što AIK banka i JP Putevi Srbije ne mogu da se dogovore i prevaziđu prepreke, kako bi se zaposlenima u tim preduzećima isplatile zarade koje nisu primili od marta.


Zaštitnik građana osudio napad na kuću Zijada Kujovića | Autonomija\nZaštitnik građana osudio napad na kuću Zijada Kujovića\nZaštitnik građana Saša Janković osudio je danas napad na porodičnu kuću Zijada Kujovića u Subotici i pozvao dr…\nZaštitnik građana Saša Janković osudio je danas napad na porodičnu kuću Zijada Kujovića u Subotici i pozvao državne organe da uhapse i najoštrije kazne počinioce tog, kako se navodi u saopštenju, „podlog dela“.\n„Novim napadom na porodicu Kujović pokušava se nametnuti lažna slika Srbije i međuetničkih odnosa u njoj. Takvi incidenti nisu lice Srbije niti bilo koje etničke zajednice koja u njoj živi, bila ona većinska ili manjinska“, navodi se u saopštenju.\nJanković je dodao da niko ne može biti zadovoljan svojim radom niti spokojan dok se god dešavaju takvi incidenti, bez obzira na to kakva je njihova pozadina.\nZaštitnik građana dodao je da je u neposrednom kontaktu sa vrhom policije i nadležnim operativnim radnicima koji su ga obavestili da policija najintenzivnije traga za počiniocem tog krivičnog dela, kao i da porodici Kujović pruža adekvatnu zaštitu.\nRepublički ombudsman je u razgovoru sa Zijadom Kujovićem još jednom izrazio ličnu i institucionalnu podršku, solidarnost i odlučnost da taj slučaj bude do kraja rasvetljen.\nNa kuću Zijada Kujovića pre dve nedelje je ispisan šovinistički grafit.


Ako radite u firmi u kojoj se 70% komunikacije odvija na engleskom jeziku, a ne želite više da se pretvarate da žvaćete ili da morate u toalet i da ne možete da odgovorite; ili ne želite više da vodite turiste od železničke stanice do Simine ulice samo zato što ne znate da im objasnite kako da sami tamo odu, možda je New Bell pravo mesto i ova jesen pravi trenutak da počnete da učite ili usavršavate engleski jezik.\nMi ćemo vam pomoći da zaboravite na šefa, svekrvu ili taštu, ratu za veš mašinu, tako što ćemo zajedno uploviti u čudesni svet reči engleskog jezika, u prijatnoj atmosferi, uz druženje, ćaskanje i obaveznu proveru domaćeg zadatka.\nAko želite da se pripremate za polaganje nekog od međunarodno priznatih ispita (IELTS, TOEFL, FCE, CAE, CPE), New Bell organizuje pripremnu nastavu i za polaganje tih ispita.\nČastovi engleskog jezika za odrasle održavaju se dvaput nedeljno u trajanju od 90 minuta.


RSE: Srbija ne zna kako se koristi kredit za železnicu od Rusije - Nova ekonomija\nRSE: Srbija ne zna kako se koristi kr...\nSrbija uzima kredite od Rusije za modernizaciju železnice ali ima slab ili nikakav uvid u to koga ruska kompanija RŽD angažuje kao podizvođače na tim poslovima, javlja Radio Slobodna Evropa (RSE).\nKako navdi RSE, Srbija će pozajmiti ukupno 172,5 miliona evra od Rusije za modernizaciju pruga ali i za izgradnju dugo najavljivanog Jedinstvenog dispečerskog centra.\nRadi se o novom kreditnom zaduživanju za poslove modernizacije železnice u Srbiji iako su neki od tih poslova već pokriveni prethodnim kreditom koji Srbija isplaćuje Rusiji, piše Slobodna Evropa.\nRuski RŽD sam bira podizvođače radova i o njima nije dužna da obavesti srpsku ovlašćenu kompaniju Infrastrukturu železnica Srbije, a kompanije koje Srbiji isporučuju robu i usluge oslobođene su plaćanja PDV-a, carine i drugih dažbina.\nJednostavnije rečeno – Srbija nema nikakav uvid u to na koji način Rusija troši novac za modernizaciju železnice, iako je reč o novcu iz budžeta Srbije, ukazao je RSE.\n„Do kraja realizacije projekata vezanih za rekonstrukciju i izgradnju železničke infrastrukture nije moguće dati prognozu raspodele novčanih sredstava između ruskih i srpskih kompanija. Na osnovu odredaba predmetnog ugovora nije potrebna saglasnost investitora (Infrastruktura železnica Srbije) na izbor podizvođača i ugovorni odnosi između RŽD Internešnl i podizvođača nisu nam poznati", odgovor je iz Ministarstva saobraćaja na pitanje RSE koliko će ruskim kompanijama biti plaćeno po osnovama već postojećeg, prvog ruskog kredita koji je 2013. godine ugovoren takođe međudržavnim sporazumom.\nSporazum o odobrenju novog ruskog državnog izvoznog kredita 19. oktobra su razmenili ministar finansija Srbije Siniša Mali i zamenik ministra finansija Rusije Jurij Zubarov tokom posete premijera Rusije Dmitrija Medvedeva Beogradu. Predlog Zakona o potvrđivanju tog Sporazuma trenutno je u proceduri Skupštine Srbije koja će ga razmatrati na jednoj od narednih sednica.\nOd Rusije uzimamo kredit za izgradnju železnice od 172 miliona evra\nRadnici "Pošte" obustavili štrajk, deo poštara nezadovoljan do...\n13.12.2019. u 11:19\nSenat Univerziteta u Beogradu poništio je na današnjoj sednici diplomu doktor...\nGlavobolja od preknjižavanja: dug 30 para, a pr...\nAutomobili u Holandiji zbog zagađenja usporili ...\nRZS: Za pet godina broj zaposlenih se povećao z...\nGlovo širi poslovanje i na Poljsku, otkupio naj...\nStari zakon se nije ni ohladio, a majke traže n...\nHrvatska železnica vraća deo para ako kasni voz\nOd januara kraći rok za otplatu keš kredita\nNemačka privreda ipak izbegla recesiju\nHrvati iz inostranstva poslali u otadžbinu 1,7 ...\nSporan tender za novogodišnju rasvetu u Zrenjaninu\nSrbija poklanja nemačkoj firmi Brose zemljište ...\nDigitalizovati Poresku upravu, ukinuti mesne na...


Beta 7. februara 2018. 08:25\nŠef američke diplomatije Reks Tilerson upozorio je Rusiju na „posledice“ ukoliko se ta zemlja bude mešala u predstojeće izbore u SAD.\nTilerson, koji boravi na turneji po zemljama Latinske Amerike, rekao je za televiziju Foks njuz (Fox News) da postoji „mnogo načina da se Rusi mešaju u izbore“ i dodao da postoje i „razni alati koje oni mogu da koriste“.\n„Smatram važnim da nastavimo Rusiji da govorimo:’Slušajte, ako mislite da mi ne vidimo šta radite, grešite, mi to vidimo i treba da prekinete. Ako ne prekinete, onda ćete snositi posledice'“, rekao je Tilerson tokom posete Kolumbiji.\nDirektor američke Centralne obaveštajne agencije (CIA) Majk Pompeo nedavno je izjavio da očekuje da će Rusija pokušati da se meša u američke izbore u novembru ove godine, kao što je to učinila za predsedničke izbore 2016. godine, prema navodima američkih obaveštajnih službi.\nRusija je u nekoliko navrata demantovala da se mešala u te izbore na kojima je Donald Tramp pobedio, dok je sam američki predsednik rekao da nije imao nikakve veze s Rusijom za vreme predizobrne kampanje.\nU novembru će u SAD biti održani izbori za oba doma Kongresa – Predstavnički dom i Senat.


Aktuelnosti / Tribina kompozitora / 18.Tribina / Tatjana Milošević\nTatjana Milošević (Srbija)je diplomirala i magistrirala na Odseku za kompoziciju i orkestraciju na Fakultetu muzičke umetnosti u Beogradu u klasi Zorana Erića. Zaposlena je kao docent na Katedri za kompoziciju FMU u Beogradu. U toku studija usavršavala se na brojnim majstorskim kursevima u inostranstvu kod Ligetija, Pendereckog, Fernihoua, Štokhauzena, Andrisena, Šefera i dr. Sarađivala sa renomiranim ansamblima i izvođačima kao što su Het trio (Holandija), De Ereprijs (Holandija), Creo (SAD), Intercontemporain (Francuska)… Kompozicije su joj izvođene na mnogim značajnim festivalima i koncertima savremene muzike u Nemačkoj, Ukrajini, Poljskoj, Mađarskoj, Francuskoj, Italiji, Holandiji, SAD, Danskoj i našoj zemlji. Godine 1997. predstavljala je Jugoslaviju na Svetskim muzičkim danima u Seulu kompozicijom Sjaj Betelgeza ili tajna crvenog džina. Tokom 2001. boravila je na Katedri za kompoziciju univerziteta The Old Dominion u Norfolku (Virdžinija) kao gostujući profesor. Iste godine učestvovala je i u multimedijalnom projektu Waterproof u organizaciji Fort Asperen i UNESCO-a u okviru koga je izvedena i objavljena na CD-u elektronska kompozicija Tribute for Fort Honswijk. Godine 2002. na konkursu Akademije plesa Arnhem, naručen joj je balet koji je pod nazivom CoinciDance izveo kamerni ansambl De Ereprijs iz Apeldoorna (Holandija) u teatru Schouwburg u okviru festivala Groeten uit Arnhem. 2009. bila je jedan od lidera i član žirija na kursu za mlade kompozitore 15th Young Composers Meeting u Apeldornu.\nTatjana Milošević je dobitnica Druge nagrade na Internacionalnom takmičenju studenata kompozicije Gradus ad Parnassum u Kijevu, 1995; Prve nagrade na Sedma međunarodnoj tribini kompozitora u Beogradu u studentskoj kategoriji, 1998. za simfonijsku kompoziciju Ludus Mimesis; nagrade Vasilije Mokranjac Fakulteta muzičke umetnosti 2003. za balet CoinciDance i nagrade Vasilije Mokranjac Fakulteta muzičke umetnosti 2008. za simfonijsku kompoziciju Green with Buzz.\nGreen with Buzz\nKakva je veza između ove kompozicije i verbalnog iskaza u njenom naslovu? Odgovor je jednostavan. Ne radi se ni o kakvoj programskoj orijentaciji, ili o nekom unapred utvrđenom konceptu prema kome se odvija muzički tok. Green with Buzz sasvim je spontana metafora koja asocijacijativno sugeriše različite stilske i izvođačke aspekte ove kompozicije. Green (zeleno) upućuje na nedramatski karakter muzičkog materijala u kome su prisutna tri različita tematska odseka koji se ne sukobljavaju. Svojom sveprisutnošću „zeleno“ potiskuje ostale elemente „muzičkog pejzaža“ pretvarajući se u njegovu jedinu suštinu. Drugi deo naslovne sintagme – with Buzz (sa zujanjem) reminiscencija je na moju raniju kompoziciju Buzzle, petominutni klavirski komentar na blues. With Buzz asocira na prisustvo različitih zvučnih efekata, kao što su trileri i tremola, koji se izvode veoma brzo i gusto, tako da stvaraju efekat sličan efektu „zujanja“.


Američki državni sekretar Majk Pompeo upozorio je da ruske vlasti, kako se izrazio, i dalje guše nezavisno informisanje i slobodu govora.\n“Glas Amerike i Radio Slobodna Evropa/Radio Sloboda su vitalni izvor informacija za građane Rusije. Tražimo od ruskih vlasti da razmotre nova ograničenja nametnuta slobodnim medijima“,napisao je Pompeo na društvenoj mreži Tviter.\nStejt department je prethodno objavio saopštenje u kojem je navedeno da su SAD duboko zabrinute nedavnom objavom nacrta uredbe, kojom su se, kako je naznačeno, na meti ruskih vlasti našli mediji koje finansira Američka agencija za globalne medije (USAGM).\n“Više od 70 godina Glas Amerike i Radio Slobodna Evropa/Radio Sloboda izvor su vitalnih nezavisnih informacija za građane Rusije. Tom uredbom nameću se novi teški prohtevi koji će dodatno umanjiti mogućnosti RFE/RL-a i Glasa Amerike da deluju na teritoriji Rusije osnažujući ograničenja sa kojima se ta dva medija već suočavaju. Zabrinuti smo zbog teškog stanja u kom se nalaze nezavisni mediji u Rusiji i pozivamo Rusiju da se pridržava međunarodnih obaveza kao i standarda Organizacije za evropsku bezbednost i saradnju (OEBS) o slobodi izražavanja”, navedeno je u saopštenju Majka Pompea koje je objavio Stejt department.\nTakođe, ruske vlasti pozvane su da preispitaju svoje delovanje koje će, kako je ukazaano, dodatno naštetiti bilateralnim odnosima, saopštio je Stejt department.\nRuska državna regulatorna agencija za medije objavila je, krajem jula, nacrt odredbe u kojoj se navodi da bi mediji registrovani kao strani agenti u Rusiji tu klasifikaciju trebalo da navode uz objavljene ili emitovane sadržaje. Nacrtom uredbe trebalo bi da bude dopunjen zakon iz 2017. godine kojim su mediji finanirani iz inostranstva proglašeni stranim agentima.\nPošto je decembra 2017. godine zakon usvojen - Ministarstvo pravde Rusije je Glas Amerike, nekoliko službi Radija Slobodna Evropa i njihov zajednički projekat “Current time”, stavilo na spisak stranih agenata.\nPrema ruskom zakonu - medij, koji Ministarstvo pravde Rusije zavede kao stranog agenta, potrebno je da na teritoriji Ruske Federacije osnuje pravnog subjekta, koji će izvršavati sve svoje finansijske transkacije. Potrebno je da o tome svaka četiri meseca ruskom Ministarstvu pravde podnosi finansijske izveštaje i iste objavljuje na svojim internet stranicama.\nRuski zvaničnici su nakon donošenja zakona proširivanje njegove nadležnosti na medije obrazložili kao, kako je ukazano, simetrični odgovor pošto je od "Rusije danas" (Russia Today), satelitske televizije koju podržava Kremlj, zahtevano da registruje svoju američku ispostavu prema Zakonu o registraciji stranih agenata (FARA).\nAmeričke obaveštajne službe su, prethodno, "Rusiju danas" označile distributerom ruske propagande.


Ružić pozvao gradove i opštine da se prijave za sredstva iz Fonda za lokalne samouprave - Beta\nVesti » Beta 23.02.2018\nBeta petak, 23. februar 2018.\nMinistar državne uprave i lokalne samouprave Branko Ružić pozvao je sve opštine i gradove da se od danas do 15. marta, prijave na konkurs sa svojim projektima.\n"Cilj Ministarstva državne uprave i lokalne samouprave je da lokalnim samoupravama maksimalno pomogne da prođu kroz proces temeljnih reformi koje sprovodimo, ali i da im s obzirom na tešku finansijsku situaciju pomognemo da završe određene poslove koji unapređuju uslove za život građana i građanki",izjavio je Ružić agenciji Beta.\nNajveći deo sredstava iz ovog fonda, oko 256 miliona dinara, je opredeljen za projekte koji unapređuju kvalitet života građana i doprinose lokalnom ekonomskom razvoju i zapošljavanju - komunalne infrastrukture, školskih, predškolskih, kulturnih i sportskih objekata, kao i zgrada lokalnih institucija, zatim uređenja parkova, pijaca i trgova, rasvete.\nOko 48 miliona dinara biće usmereno na nabavku neophodnih savremenih tehnologija za uvođenje e-Uprave.\n"Elektronske usluge koje uvodimo, baze podataka koje umrežavamo, zahtevaju i servere, računare, adekvatan i prilagođen prostor. Nekim opštinama ovakva opremanja predstavljaju ne tako male stavke u budžetima i postoji potreba za ovakvom podrškom, jer će omogućiti da sve to brže sprovedemo", istakao je Ružić.\nKako navodi, 16 miliona dinara biće usmereno kao pomoć lokalnim samoupravama u organizaciji kulturnih, sportskih, turističkih i drugih manifestacija, koje su od posebnog značaja za građane.\nNakon isteka roka, Komisija za sprovođenje postupka i utvrđivanje predloga za raspodelu sredstava će pregledati i razmotriti prijave projekata u skladu sa utvrđenim kriterijumima i predložiti donošenje odluke o raspodeli sredstava po ovom javnom pozivu.\nNakon ove procedure, Ministarstvo će preneti lokalnim samoupravama odobrena sredstva, nakon čega će one moći da uđu u postupak javnih nabavku za nove projekte ili sredstva usmeriti na završetak već započetih projekata.\nZa finansiranje projekata u opštinama 320 miliona dinara\nRTV petak, 23. februar 2018.\nDanas petak, 23. februar 2018.\nRužić: 320 miliona dinara za finansiranje projekata u opštinama\nRTS petak, 23. februar 2018.\nUkida se zabrana uvoza francuske govedine u Kini\nOtvoren novi pogon za proizvodnju slatkiša u Leskovcu


Abot: Džonsonov „državni udar“ protiv Parlamenta – Krstarica\nAbot: Džonsonov „državni udar“ protiv Parlamenta\nTanjug 28. avgusta 2019. 13:41\nLONDON – Potez britanskog premijera Borisa Džonsona kojim pokušava da ograniči mogućnosti poslanika da spreče njegov plan za Bregzit predstavlja državni udar protiv Parlamenta, izjavila je danas portparolka Laburističkog doma Dajana Abot.\n„Džonson cilja na državni udar protiv parlamenta. Protiv vas glasača i vaših političkih predstavnika“, napisala je Abot na svom Tviter nalogu, dodajući da je sve to zarad Bregzita bez dogovora.\nBritanski zakonodavci će verovatno glasati o planovima premijera 21. i 22. oktobra, rekao je Džonson u sredu, postavljajući osnov za obračun između Parlamenta i premijera zbog njegovih planova za Bregzit, prenosi Rojters.\nVlada Velike Britanije će od kraljice zatražiti da suspenduje Parlament nekoliko dana nakon što se poslanici vrate na posao – i nekoliko nedelja pre isteka roka za Bregzit, piše BBC.\nDžonson će svoj novi zakonodavni plan objaviti 14. oktobra, a efektivno će zatvoriti parlament\npolovinom septembra i time smanjiti period u kojem bi zakonodavci bi mogli da pokušaju da blokiraju Bregzit bez dogovora, što će biti njegov najhrabriji potez do sada u nameri da izvuče Britaniju iz EU.\nIdeja o „gašenju“ parlamenta, poznata kao prorogacija, izazvala je dosta kontroverzi, a kritičari su rekli da će tako poslanici biti sprečeni da obavljaju svoju demokratsku ulogu u procesu Bregzita.\nDžonson je negirao izjave poslanika koji ga kritikuju da je pokušao da ih izostavi iz rasprave o Bregzitu skraćujući vreme tokom kojeg će Parlament moći da zaseda do 31. oktobra, odnosno do roka za Bregzit.


Titovu pećinu godišnje posjeti i do 10.000 turista – Haber.ba\nTitovu pećinu u Drvaru godišnje posjeti od 5.000 do 10.000 turista, rekla je “Srni” Suzana Jović, vršilac dužnosti direktora Centra za kulturu i sport, u čijoj je nadležnosti Spomen-kompleks “25. maj 1944” u okviru kojeg se nalazi ova pećina.\nTitova pećina - Nezavisne.com\nOna je rekla da Titova pećina predstavlja kulturni i istorijski spomenik koji posjećuju turisti iz cijele Evrope, a najviše iz Slovenije.\nJovićeva je istakla da je Titova pećina od velike važnosti za Drvar, jer je to, kako je rekla, lična karta i istorija malog krajiškog gradića za koji je čuo cijeli svijet.\n“U sezoni, koja počinje sredinom aprila i traje do oktobra, mnogobrojni turisti dođu u posjetu Titovoj pećini. Tim novcem se u sezoni i održava Centar za kulturu i sport u čijoj je nadležnosti ova pećina“, navela je Jovićeva.\n“Iskreno se nadam da će vlasti na nivou BiH imati sluha za naš problem i pomoći nam da Titova pećina ponovo bude stavljena u funkciju kako bi smo ugostili turiste i prikazali im istoriju jednog grada heroja“, rekla je Jovićeva.\nJovićeva je podsjetila da je Komisija za očuvanje nacionalnih spomenika na sjednici održanoj 21. novembra 2011. godine donijela odluku kojom se Kulturni pejzaž, Spomen-kompleks Muzej “25. maj” proglašava nacionalnim spomenikom BiH.\n“Prema toj odluci, nacionalni spomenik čine glavna zgrada Muzeja ‘25. maj’, Titova vila, zgrada u kojoj je oformljena OZNA /Odjeljenje zaštite naroda/ i prostor takozvane Titove pećine“, navela je Jovićeva i dodala da su u okviru Spomen-kompleksa “25. maj 1944” u funkciji dva muzeja sa eksponatima, te da se tu nalazi i renovirana biblioteka.\nNačelnik opštine Drvar Dušica Runić ranije je rekla Srni da Titova pećina predstavlja jedan od glavnih izvora prihoda ove opštine, ali da je morala da bude zatvorena zbog bezbjednosti turista.\nRunićeva je pojasnila da je do odrona došlo nakon višemjesečnih padavina, kada je na području Drvara krajem januara proglašeno stanje elementarne nepogode.\nPrema njenim riječima, opština Drvar je u vrlo teškoj finansijskoj situaciji i nema sredstava za saniranje oštećenja.\n“Opština Drvar slala je zahtjeve za pomoć federalnim i kantonalnim vlastima, ali niko nije imao sluha“, navela je Runićeva.\nTeme:Drvar, izdvojeno, promo, Titova pećina, turisti


Partije na Euru ubedile Juve, poslata ponuda za Lokatelija\nIzvor: MozzartSport.com, 20.Jun.2021, 01:43\nBivši vezista Milana bi od naredne sezone mogao da zaigra u dresu Bjankonera\nImao je Juve sezonu za zaborav, pa će ovog leta učiniti sve da se ekspresno vrati na pobedničke staze. Na klupu je vraćen Maks Alegri, a uveliko se radi i na novim pojačanjima. Kako saznaje Gol, a prenose brojni italijanski mediji, poslata je i ponuda na adresu Sasuola za usluge italijanskog reprezentativca Manuela Lokatelija.\n18.00: (1,57) Italija (3,70) Vels (7,00)\nVeć neko vreme je bivši fudbaler Milana na radaru velikih evropskih klubova. Spekulisalo se da ga u svojim redovima želi i Mančester Siti, ali Juventus ne želi da dozvoli domaćem igraču da karijeru nastavi van granica domovine. Tako je poslata i prva ponuda Sasuolu za usluge veznog igrača koji je sa dva gola protiv Švajcarske u drugom kolu grupne faze Evropskog prvenstva dokazao kvalitet.\nPrema saznanjima ovog portala, ponuda glasi: 30.000.000 evra i talentovani Radu Dragušin. Juve je i ranije pokazivao interesovanje za Lokatelija, ali je posle njegovih blistavih izdanja na kontinentalnoj smotri rešio da reaguje. Svesni su Bjankoneri da bi ubrzo i cena 23-godišnjeg veziste mogla naglo da skoči, pa su hitro otvorili pregovore sa sastavom iz Ređo Emilije, sa kojim inače imaju odlične odnose.\nIpak, procena je da Sasuolo traži 10.000.000 više za usluge fudbalera kojeg je od Milana otkupio leta 2019. godine za 14.000.000 evra. Nadaju se u Torinu da bi uključivanjem talentovanog Rumuna u ponudu upravu kluba sa Mapei stadiona mogli da ubede da spusti loptu.\nDragušin je na radaru nekoliko klubova iz Serije A, nedavno se pominjalo da bi ga u svojim redovima rado videla Đenova. Sasuolo je godinama unazad odlično radio sa mladim fudbalerima, pa nema sumnje da bi otvorenih ruku prihvatio dolazak 19-godišnjeg štopera, koji je u sezoni za nama ubeležio i četiri nastupa za prvi tim Stare dame.\nSam Lokateli je nedavno izjavio da će odluka o nastavku karijere morati da sačeka kraj Evropskog prvenstva, gde su Azuri sa talentovanim vezistom u svojim redovima istakli visoke ambicije posle maksimalnog učinka ostvarenog u prva dva kola.\n"To su samo glasine. Odlučiću posle Evropskog prvenstva. Predamnom je jako važno takmičenje i samo sam na njega fokusiran. Oslanjam se na stvari koje se dešavaju na terenu, na prave stvari, sve ostalo su samo tračevi, besmisleno je govoriti o njima".


RTS :: Odbojkaši Srbije: Francuzi favoriti, ali možemo da ih iznenadimo\nOdbojka Odbojkaši Srbije: Francuzi favoriti, ali možemo da ih iznenadimo\nčetvrtak, 26. sep 2019, 11:34 -> 14:19\nOdbojkaši Srbije: Francuzi favoriti, ali možemo da ih iznenadimo\nOdbojkaši Srbije boriće se sa selekcijom Francuske u polufinalnoj utakmici Evropskog prvenstva koja će se igrati u petak od 21. čas. Posle prvog treninga naših odbojkaša izveštač RTS-a je razgovarao sa njima o očekivanjima u predstojećem duelu.\nPosle odličnih nastupa u Atverpenu kojima su izborili plasman u polufinale, reprezentativci Srbije su doputovali u Pariz gde se nastavljaju nadmetanja u završnici Evropskog prvenstva, a gde ih očekuje polufinalni duel sa selekcijom domaćina.\nNaši reprezentativci su istakli da odlično poznaju suparnike i da se dobro pripremaju za predstojeći duel.\nReprezentacija Francuske je u dosadašnjim mečevima pokazala veliki kvalitet igre i može se smatrati favoritom, ne samo zbog domaćeg terena, smatraju naši odbojkaši. Ali to ne znači da su nesavladivi i da ih naša selekcija neće nadigrati, a za to je neophodno da budu koncentrisaniji i agresivniji smatraju naši odbojkaši.\nOdbojkaške reprezentacije Srbije i domaćina Francuske boriće se u petak d 21 sat u Parizu za plasman u finale Evropskog prvenstva uz direktan prenos na RTS-u, strim je na RTS Planeti (za posetioce iz Srbije), a tok meča možete pratiti na našem portalu.\n(četvrtak, 26. sep 2019, 15:17) - anonymous [neregistrovani]


24sata.info - Iduće sedmice sjednice oba doma Parlamenta FBiH\nIduće sedmice sjednice oba doma Parlamenta FBiH\nAutor T. C. 08. 05. 2019. • 17:12\nOba doma Parlamenta Federacije Bosne i Hercegovine zasjedat će iduće sedmice.\nPredstavnički dom je za ponedjeljak, 13. maja, najavio tematsku sjednicu povodom migrantske krize i posljedične humanitarno-sigurnosne situacije naročito u Unsko-sanskom kantonu.\nPredsjedavajući Elvir Karajbić kazao je za Fenu da su zastupnici iz tog kantona, inače inicijatori ovog zasjedanja, uputili u proceduru i prijedlog mogućih zaključaka s preporukama za poštivanje Konvencije o izbjeglicama, angažman državnog nivoa u ublažavanju posljedica migrantske krize, kao i za pomoć Federacije, koliko je moguće, za zdravstvene kapacitete i sigurnosne granične službe. Prema Karajbićevim riječima, na sjednicu treba da dođu i premijer te policijski komesar Unsko-sanskog kantona.\nZa isti dan je sazvana i vanredna sjednica Doma, a jedina najavljena tačka dnevnog reda je rezolucija povodom presuda Međunarodnog krivičnog suda za bivšu Jugoslaviju i Međunarodnog rezidualnog mehanizma za krivične sudove.\nBudući da je za 13. maj najavljeno i treće zasjedanje, također vanredno, Karajbić kaže da je moguće prolongiranje za naredni dan. Najavljena tema je usložnjavanje sigurnosne situacije - u oblasti unutrašnje sigurnosti - u vezi s aktivnostima na uspostavi rezervnog policijskog sastava entiteta RS.\nI Dom naroda Federalnog parlamenta će se sastati iduće sedmice, prvi put vanredno u aktulenom mandatu, u četvrtak, 16. maja. Teme su između ostalog vezane za finansijske planove pojedinih federalnih zavoda, agencija i fondova, informisanje delegata Doma o unutrašnjem i vanjskom dugu Federacije zaključno s 2018. godinom, planirano zaduživanje u 2019. i lanjsko izvršavanje federalnog budžeta.\nUz sve navedene i brojne druge tačke dnevnog reda, iduća sedmica bi trebalo da bude u znaku intenzivne aktivnosti Federalnog parlamenta.


Neprihvatljive takse, ali i lobiranje Srbije - Ivesti\nVesti Neprihvatljive takse, ali i lobiranje Srbije\n„Za nas je važno da Zapadni Balkan bude uključen u evropsku saradnju. Taj region nije izvan Evrope. Vaša uloga je važna u EU. Podržavam evropsku saradnju i smatram da je Srbija važna komponentna u njoj“, istakao je šef finske diplomatije.\n„Finska je jedna od zemalja koja podržava politiku proširenja i smatra da proširenje treba neometano da se nastavi, i mi smo zahalni na tome“, rekao je Dačić.\n„To može da bude i mnogo više“, konstatovao je Dačić i dodao da postoje oblasti u kojima bi dve zemlje mogle da imaju i veću robnu razmenu i investicije.\nPrethodni tekstDa li biste smeli da siete u Pariske katakombe?\nSledeći tekstTramp zbog Kine i Rusije zabrinut za Arktik


Faktor | DF uputio u proceduru Zakon o prijavljivanju i provjeri imovine nosioca javnih funkcija u TK\nMahir Mešalić šef Kluba zastupnika DF-a u Skupštini TK\n28.01.2021. / 16:04\nKlub zastupnika Demokratske fronte u Skupštini Tuzlanskog kantona danas je uputio u zakonodavnu proceduru nacrt Zakona o prijavljivanju i provjeri imovine nosioca javnih funkcija u Tuzlanskom kantonu, saopćeno je iz ove stranke.\n- Usvajanje ovog zakona predstavljalo bi snažan poticaj borbi protiv korupcije te u prevenciji koruptivnog ponašanja nosioca javnih funkcija u TK. Ovim zakonom, pored obaveze prijavljivanja i procedura provjere imovine aktuelnih nosioca javnih funkcija, također je utvrđena obaveza provjere imovine svih lica koja su obavljala javne funkcije na području TK od 2014. godine - navode iz DF-a.\nNadamo se da će svi zastupnici u Skupštini TK, navode iz DF-a, u najboljem interesu građana te uzimajući u obzir nesumnjivi javni interes i potrebu prevencije koruptivnog ponašanja svih nosioca javnih funkcija u Tuzlanskom kantonu, podržati ovaj prijedlog zakona.\nDemokratska frontaTuzlanski kantonimovina


FOTO / Spriječen nelegalan uvoz 24 tone sirove kafe - Klix.ba\nBileća Spriječen nelegalan uvoz 24 tone sirove kafe\n/Spriječen nelegalan uvoz 24 tone sirove kafe\nSpriječen nelegalan uvoz 24 tone sirove kafe\n11.1.2011. u 14:10\nNa području općine Bileća službenici Uprave za indirektno oporezivanje BiH i CJB Trebinje, Policijska stanica Bileća, spriječili su nelegalan uvoz 24 tone sirove kafe, čija tržišna vrijednost iznosi 150.000 KM.\nOvlašteni službenici Uprave za indirektno oporezivanje BiH u Regionalnom centru Mostar i policijski službenici CJB Trebinje, Policijska stanica Bileća, zaustavili su kamion u vlasništvu privatne firme iz Bileće. U kamionu koji je iz pravca Crne Gore dolazio u Bosnu i Hercegovinu nalazilo se 24 tone sirove kafe bez uredne popratne dokumentacije.\nVrijednost privremeno oduzete kafe na tržištu Bosne i Hercegovine procjenjuje se na iznos od 150.000 KM. Protiv odgovornih lica podnesen je izvještaj nadležnim pravosudnim organima, saopćeno je iz Uprave za indirektno oporezivanje BiH.\nNa rasvjetljavanju ovog i drugih sličnih slučajeva sa nedozvoljenim prometom i ilegalnim uvozom kafe zajedničke aktivnosti provode službenici UIO i službenici Granične policije BiH.


Investiranje - Blic Online\nIzgleda kao da se svake nedelje pojavljuje novi startap u Silicijumskoj dolini koji najavljuje svoju javnu ponudu deonica (IPO) i mami na ulaganje. Ali, da li je kupovina deonica nove kompanije najbolja ideja, analizirao je CNBC, podsećajući na osnovne ulagačke savete "Proroka iz Omahe".\nRusija i Italija mogle bi da stvore platformu za investiranje, kako bi pomogle rad italijanskih kompanija na ruskom tržištu, izjavio je ruski predsednik Vladimir Putin.\nPrvi potpredsednik Vlade i ministar spoljnih poslova Ivica Dačić pozvao je danas privrednike Berlina da posete Srbiju i lično se uvere da je naša zemlja spremna da ponudi izuzetno povoljne uslove poslovanja.\nPKS deo regionalne onlajn platforme: Odgovor na pitanje gde investirati u Srbiji dostupan na KLIK\nKako, zašto i gde uložiti na Zapadnom Balkanu, između ostalog i u Srbiji, dostupno je sada na klik - formirana je zajednička platforma regiona na kojoj investitori mogu da dobiju sve potrebne informacije.\nPredstavnici više od 30 italijanskih kompanija izrazili su zainteresovanost za ulaganja u vojvođansku drvnu i metaloprerađivačku industriju, poljoprivredni sektor, kao i u proizvodnju ambalaže, saopšteno je iz Pokrajinske vlade.\nUvrštavanje Bijeljine na listu najuspešnijih evropskih gradova za biznis je potvrda da su napori Gradske uprave da pojednostavi procedure za pokretanje poslovanja i stvori uslove za privlačenje investicija prepoznati i van granica BiH i regiona, ocenio je danas gradonačelnik Bijeljine Mićo Mićić.\nJedan od najbogatijih ljudi sveta poručuje: Ova investicija nadmašuje sve ostale\nMilijarder Voren Bafet kaže da je najbolja investicija ona koju ne možete “potući”, koja se ne može oporezovati i kojoj čak ni inflacija ne može ništa, preneo je CNBC.


Juventus traži štopera, da li ga je našao u Holandiji? - Sportske.net\nJuventus traži štopera, da li ga je našao u Holandiji?\nOdbrambeni fudbaler PSV Ajndhovena Hektor Moreno, na radaru je torinskog kluba za naredni transfer period.\n"Bjankoneri" odahnuli - Bonući dobro prošaoGlasine - Juventus pojačava odbrambenu linijuKedira: "Imao sam predrasude o Seriji A"Juve objavio video od 16 sati u čast Điđija Bufona!Navijači Reala glasali, žele njega u napadu!\nJedan od najpoznatijih i, svakako, najkontroverznijih fudbalskih menadžera Mino Rajola, viđen je u Torinu ovih dana. Pretpostavlja se da je razlog njegovog dolaska u grad pod Alpima susret sa čelnicima "Stare dame" gde će pregovarati o nekoliko igrača koje Rajola zastupa.\nPrvi na listi je defanzivac PSV-a Hektor Moreno. Meksikanac pruža odlične partije u dresu holandskog kluba ove sezone, a posebno se istakao dobrim igrama u Ligi šampiona.\nItalijanske "crno-bele" će na kraju sezone napustiti pouzdani Urugvajac Martin Kaseres, pa u klubu žele da mu nađu zamenu što pre.\nMeksikanac ima ugovor sa klubom iz Ajndhovena do 2019. godine i ove sezone odigrao je 35 utakmica i postigao čak 6 golova, što je odlična brojka za jednog štopera.\nNažalost, Moreno će biti upamćen i po nesrećnom potezu u meču Lige šampiona protiv Mančester Junajteda u septembru prošle godine kada je levom beku "Đavola" Luku Šou neopreznim startom polomio nogu.\nItalijanski mediji navode da je jermenski fudbaler Henrik Miktarijan, koji nastupa za Borusiju Dortmund, drugi Rajolin igrač koga u Torinu žele da vide u timu za sledeću sezonu.


Pocetak Novog Rata | Institute for War and Peace Reporting\nPocetak Novog Rata\nDok se opozicioni lideri okupljaju u Crnog Gori, Vojska Jugoslavije pojacava pritisak na drugu republiku Jugoslavije.\nDanasnja Crna Gora lici na Bosnu s pocetka rata - njena teritorija je ispresecana vojnim punktovima i mitraljeskim gnezdima, granice su zatvorene sa svih strana, a kaznene ekspedicije su pocele da upadaju u stanove vojnih obveznika i da ih s lisicama privode u njihove jedinice.\nSituacija je toliko napeta da je nekoliko nezavisnih novinara ukljucujuci i Nebojsu Redzica, urednika Radija Slobodna Crna Gora, i Milodraga Perovica, urednika nezavisnog nedeljnika Monitor - pobeglo u inostransvo. Strane novinare i humanitarne radnike jugoslovenski vojnici sistematski pretrasaju, privode i potkradaju. Vojska svakim danom siri polje svog delovanja a manevarski prostor vlasti u Podgorici se suzuje.\n"Ocito je da su oni (generali) svoju sudbinu vezali za (jugoslovenskog predsednika Slobodana) Milosevica," tvrdi crnogorski predsednik Milo Djukanovic, i dodaje, "da su tu ne da bi cuvali Crnu Goru vec da bi sprovodili zamisli autoritarnog rezima."\nSve ostriji recnik kojim se koristi Djukanovic i drugi u Crnoj Gori, manjem partneru Srbije u jugoslovenskoj federaciji, ilustruje zelju da se medjunarodnoj zajednici posalje znak upozorenje ali i priznanje da su bili uzaludni svi pokusaji da se Beograd umiri i da se izbegne sukob.\nDjukanovic tvrdi da ce, kada se kriza okonca, "neko odgovarati za kidnapovanje ljudi, za otimanje humanitarne pomoci, za kradju imovine i novca, za ekonomsku blokadu Crne Gore."\nJasno je da se ove reci odnose na sadasnje rukovodstvo u Beogradu, pod pretpostavkom da ce ono biti porazeno. Ako to ne bude tako, polozaj Crne Gore u federaciji ce biti doveden u pitanje. "Ako Milosevic ostane na vlasti i nakon rata Jugoslavija nema nikakvu perspektivu", on je rekao.\nDrugi vodeci politicari tvrde da ova republika mora da preispita svoje odnose sa Srbijom bez obzira na to ko je na vlasti u Beogradu. "Crna Gora ne zeli vise da strepi od moguce zloupotrebe Ustava, bilo da ona dolazi od Milosevica ili nekog drugoga", kaze Dragan Soc, crnogorski ministar pravde.\nOn je saopstio svoje opredeljenje da ce vec na Balkanskoj konferenciji koja se odrzava u Bonu ove nedelje traziti "garancije koje bi ovoj republici omogucile da samostalno donosi sve odluke".\nVodeci opozicioni lider iz Beograda, Zoran Djindjic iz Demokratske stranke, je naglasio da Crna Gora ne treba da bude talac svog veceg partnera u federaciji. "Crna Gora kao svoj cilj mora imati sto brzi ulazak u Evropu," rekao je Djindjic u intervjuu za crnogorski nedeljnik Monitor. "Ako joj Srbija bude velika prepreka za ostvarenje tog cilja, onda je meni zao, ali se ona mora preskociti."\nI dok stav Djukanovica, njegovih ministara i kolega opozicionara postaje sve agresivniji, Beograd pokusava da satanizuje citavu opoziciju i da je okrivi za nedace u zemlji.\nU nedavnom broju beogradskog dnevnika "Politika" citava jedna strana se posvecuje Djukanovicu, Djindicu, i opozicionim vodjama Vesni Pesic i Vuku Obradovicu, opisujuci ih kao "nove Brankovice" - odnosno srpske izdajnike - koji pokusavaju da Jugoslaviji nametnu "tomahavk demokratiju". U tekstu se trazi njihovo hapsenje.\nTakve javne optuzbe su navele Djindjicevu Demokratsku stranku, cije sediste u Beogradu je napadnuto, da oceni da "Milosevic pocinje svoj poslednji rat - gradjanski rat u Srbiji."\nSve blizi odnos izmedju Djukanovica i Djindjica je motivisan njihovom zajednickom zeljom da se Jugoslavija demokratizuje, ali i zajednickim strahom: dok se Djukanovic boji izbijanja rata u Crnog Gori, Djindjic strahuje zbog svoje licne bezbednosti kao i bezbednosti svojih kolega.\nDok diplomate raspravljaju o mogucim resenjima kojim bi se okoncalo NATO bombardovanje protiv Jugoslavije, oba lidera strahuju da bi bilo kakav kompromis sa Milosevicem samo oznacio nastavak konflikta. Strahuju da ce se Beograd obracunati sa unutrasnjom opozicijom, sto narocito vazi za Crnu Goru.\nIako ce dolazak stranih trupa na Kosovo onemoguciti Milosevica da vodi novi rat, on bi mogao da iskoristi period od nekoliko nedelja od potpisivanja sporazuma do razmestanja trupa da se osveti svojim protivnicima.\n"Ovo stanje ni rata ni mira moze biti opasno," kaze politikolog Sasa Burzanovic. "I pre nego sto umarsiraju strane trupe Milosevic mora razresiti pitanje opozicije time sto ce pokusati da je na razne nacine eliminise."\nZeljko Ivanovic je osnivac i direktor Vijesti, jedinog nezavisnog dnevnika u Crnoj Gori.


Samir 29. Septembra 2015. At 19:26\nTaj haos je mozda bio i politicki motivisan? Iran ima pravo da zahtjeva obimnu istragu.\nNije mi jasno zasto se ljudi ne organizuju u diskretnije grupe na Hadzu? Ovako je neka grupica sunitskih fanatika mogla da izazove stampedo sa stotinama stradalih.\nMalo mi je tesko da povjerujem da je sve bas slucajnost…ali istraga i kamere mogu da pojasne u kom intervalu stampeda su stradali Iranski zvanicnici. Tragedija za Islamski svijet ali i signal da muslimanima treba mnogo prakticnija reorganizacija na svakom planu.


DIPLOMATSKI RAT TURSKE I EU: Ukinite vize, inače vam puštamo milione izbeglica | WebTribune\nHome U FOKUSU DIPLOMATSKI RAT TURSKE I EU: Ukinite vize, inače vam puštamo milione izbeglica\nDIPLOMATSKI RAT TURSKE I EU: Ukinite vize, inače vam puštamo milione izbeglica\nEvropska unija treba u oktobru da odobri bezvizno putovanje turskim državljanima ili će ova država odustati od dogovora o izbeglicama i migrantima po kojem Turska blokira protok ilegalnih migranata u EU, rekao je turski ministar spoljnih poslova Mevlut Čavušoglu za nemački “Bild”.\nUpitan da li će stotine hiljada izbeglica u Turskoj krenuti ka Evropi ukoliko EU ne odobri bezvizni režim sa Turskom od oktobra, Čavušoglu je kazao: – Ne želim da govorim o najgorem scenariju, razgovori sa EU se nastavljaju, ali je jasno da svi treba da koristimo istovremeno sve dogovore ili ih staviti po strani.\nProces readmisije između EU i Turske stupio je na snagu oktobra 2014. godine i on omogućava povratak ilegalnih izbeglica koji uđu u Evropu preko Turske i obrnuto. Puna implementacija ovog sporazuma takođe je potrebna kako bi se sproveo proces vizne liberalizacije za Tursku.\nRazgovori o putovanjima bez viza za skoro 80 miliona Turaka su zastali kada je EU zatražila od Turske da upotpuni pet preostalih zadataka, od početna 72, uključujući jedan koji se odnosi na terorizam.\nČavušoglu je takođe kazao da Turska treba odbrambenu saradnju sa državama izvan NATO-a jer neki partneri sa Zapada ne žele da prodaju njegovoj državi opremu ili proslede neke informacije.\nIstakao je da je Turska “jedna od najvećih pristalica NATO”, te odbacio spekulacije kako bi njegova država mogla da napusti Alijansu, kazavši da tu ideju iznose “protivturski krugovi, a ne mi”.\n– Jasno je da takođe moramo sarađivati sa drugim partnerima oko prodaje i kupovine oružja i oružanih sistema. To je zato jer neki partneri NATO-a, na primer, ne žele da prodaju sisteme za vazdušnu odbranu ili da sa nama razmene informacije”.\nŠOKANTAN SLUČAJ: Ukrala bebu i odgajila je, evo šta je dete odlučilo kada je saznalo sve\nNEVEROVATAN SNIMAK: Direktan pogodak ruske rakete u vozilo terorista – VIDEO\nCRVENI ALARM ZA RUSKE TAJNE SLUŽBE: I osmi ruski zvaničnik pronađen mrtav pod nerazjašnjenim okolnostima


Medicinsko osoblje je oduvijek, a posebno u vrijeme pandemije, jako izloženo nizu neugodnih situacija povezanih s profesionalnim rizicima. S obzirom na složenost medicinskog poziva i činjenicu da se u doba koronavirusa neminovno povećava svijest o odgovornosti, ne čudi povećano interesovanje ljekara i drugih zdravstvenih radnika za rješenja kako zaštiti sebe i svoje poslovanje u doba krize.\nPravi izbor i u vrijeme pandemije, za sve pripadnike medicinske profesije, je “Sigurna profesija” - program osiguravajuće zaštite zdravstvenih radnika, koji na bh. tržištu nudi jedino UNIQA osiguranje. Zahvaljujući „Sigurnoj profesiji“ svi zdravstveni radnici za relativno simboličan godišnji iznos mogu obezbjediti kompletnu zaštitu od profesionalne odgovornosti, pravnu zaštitu u krivičnom i prekršajnom postupku kao i osiguranje finansijskog gubitka. Osiguranje pokriva materijalne i nematerijalne štete počinjene trećim licima prilikom obavljanja ljekarske djelatnosti, kao i pokriće za troškove pravnog savjetovanja, advokata i vještačenja u disciplinskom, prekršajnom ili krivičnom postupku.\n„Sigurna profesija“ je proizvod koji je namijenjen ne samo zdravstvenim radnicima koji su u radnom odnosu ili obavljaju samostalnu djelatnost, nego i zdravstvenim ustanovama, koje žele obezbjediti zaštitu za svoje uposlenike i obezbjediti kontinuitet poslovanja firme. Proizvod je posebno koristan u neizvjesnim vremenima jer pruža osiguranje profesionalne odgovornosti i pravne zaštite u slučajevima, na primjer, pokretanja postupka zbog profesionalne pogreške doktora ili zdravstvenog osoblja koji mogu rezultirati velikim finansijskim gubicima. Osigurati se mogu doktori medicine, doktori stomatologije, medicinsko osoblje, farmaceuti i pripadnici drugih srodnih zanimanja.\nIako je UNIQA uvela „Sigurnu profesiju“ na tržište osiguranja neposredno prije pandemije, korisnici usluga ove osiguravajuće kuće, ljekari i stomatolozi, koji su prije proglašenja pandemije sklopili ugovor o osiguranju koji uključuje rizik finansijskog gubitka u slučaju prekida rada, već su imali priliku da se uvjere u opravdanost i benefite osiguranja i u slučaju pandemije, sa isplatom šteta po tom osnovu. Odštete su isplaćene privatnim doktorima i vlasnicima specijalističkih ordinacija u Banja Luci, Sarajevu i Živinicama koji su pretrpili gubitak prihoda uslijed prekida rada ili smanjenog kapaciteta rada zbog pandemije koronavirusa. Zahvaljujući UNIQA osiguranju, pomenuti doktori mogu lakše prebroditi trenutnu situaciju i umanjiti negativne posljedice pandemije u narednom periodu.


ROK ZA PRIJAVU VISOKOŠKOLACA ISTIČE U PONOĆ – Radio Herceg Novi\n26. Mart, 2019 5:56 am\nHomeEkonomijaROK ZA PRIJAVU VISOKOŠKOLACA ISTIČE U PONOĆ\nnov. 18, 2018 at 8:40 am\nROK ZA PRIJAVU VISOKOŠKOLACA ISTIČE U PONOĆ\nprije 4 mjeseca nema komentaraProgram stručnog osposobljavanja lica sa stečenim visokim obrazovanjem\nRok za prijavu korisnika za Program stručnog osposobljavanja lica sa stečenim visokim obrazovanjem završava večeras (18.11.) u ponoć. Svi potencijalni korisnici koji su u proceduri prijavljivanja prošli prvi korak, imaju mogućnost da završe prijavljivanje, odnosno odrade preostale korake zaključno sa 19. novembrom u ponoć.\nProgram stručnog osposobljavanja lica sa stečenim visokim obrazovanjem, shodno propisima, organizuje se sedmi put. Prema analizi koju je sprovelo Ministarstvo prosvjete u saradnji sa Poreskom upravom, a koja se odnosi na prethodne godine, oko 50% korisnika programa je nastavilo radni angažman.\nPravo na stručno osposobljavanje imaju lica sa stečenim visokim obrazovanjem koja nemaju radno iskustvo u određenom nivou obrazovanja, odnosno sa visokim obrazovanjem, i na evidenciji su Zavoda za zapošljavanje.\nTagovi:Program stručnog osposobljavanja lica sa stečenim visokim obrazovanjem\n“NOVSKI HERBARIJUM” – ORJENSKI ČUČEG\nVLADA POZDRAVLJA POČETAK ODVOZA GRITA U BIJELOJ


Osnivanje Mreže za mlade\nArhiva vesti 2016 Osnivanje Mreže za mlade\nStalna konferencija gradova i opština, Nacionalna asocijacija kancelarija za mlade, Nacionalna asocijacija praktičarki omladinskog rada (NAPOR) i Krovna organizacija mladih Srbije (KOMS) organizovali su 29. septembra u Beogradu konferenciju o omladinskoj politici u lokalnoj zajednici "Zajedno za mlade".\nOsnovni cilj skupa bio je da se otvori dijalog predstavnika republičkih, pokrajinskih i lokalnih vlasti, nevladinih organizacija i omladinskih radnika o zajedničkim ciljevima i zadacima koji se tiču razvoja omladinske politike u Srbiji.\nIspred Pokrajinskog sekretarijata za sport i omladinu konferenciji je prisustvovao Pomoćnik pokrajinskog sekretara za sport i omladinu Dragan Milić. U svom govoru Milić je podsetio da je institucionalna briga o mladima u Vojvodini počela osnivanjem Pokrajinskog sekretarijata za sport i olmadinu 2002. godine. Sistemska briga o mladima obezbeđena Realizacijom akcionih planovima politike za mlade u tri četrvorogodišnja ciklusa. Pored Akcionih planova za mlade, koji su se realizovali kroz podršku projektima koji su namenjeni mladima, Pokrajinski sekretarijat za sport i omladinu podržava aktivno učešće mladih u donošenju odluka kroz Pokrajinski savet za mlade, Forum za mlade Vojvodine i lokalne kancelarije za mlade.\nFormiranje Foruma mladih Vojvodine predstavlja najširu platformu aktivnog učešća mladih u planiranju i sprovođenju politike za mlade APV. Čine ga predstavnici na pokrajinskom i lokalnom nivou: omladinskih udruženja, sindikata, preduzetnika i preduzeća, medija, obrazovnih, naučnih, kulturnih, zdravstvenih i institucija socijalne zaštite, podmladaka političkih partija i sličnih organizacija. Njegovo postojanje direktno utiče na učešće mladih u donošenje odluka, značajniji politički uticaj mladih i neposredno povezivanje sa državnim organima i ustanovama na svim nivoima.\nMilić je napomenuo da su Kancelarije za mlade na lokalnom nivou jedan od najbitnijih segmenata unapređenja položaja mladih. Njihova uloga je da prate potrebe mladih, kao probleme sa kojima se suočavaju, i da pokušaju da pomognu mladima u rešavanju nekih njihovih problema. U narednom periodu upravo funkcionisanje, oživljavanje, kao i obezbeđivanje stabilnog finansiranja kancelarija za mlade, biće jedan od prioriteta Pokrajinskog sekretarijata za sport i omladinu. Sve ovo u direktnom i otvorenom dijalogu sa predstavnicima jedinica lokalnih samouprava, koordinatorima Kancelarija za mlade i predstavnicima organizacija mladih i za mlade.\nMilić je istakao da je najvažniji efekat dokumenata, Foruma za mlade, kao i lokalnih kancelatija za mlade, da se mladi probude i postanu svesni šta mogu svojim idejama, organizacijom i kreativnošću, a da je kao jedan od najvažnijih segmenata unapređenja položaja mladih formiranje tela u koji su neposredno uključeni. U Forumu mladih, Pokrajinskom savetu za mlade mladi mogu neposredno učestvovati u kreiranju omladinske politike i donošenju odluka. Ovo jesu neki od primera dobre prakse povećanja participacije mladih i njihovo umrežavanje na pokrajinskom nivou. Međutim, u praktičnom smislu oni nisu zaživeli u svoj svojoj snazi, tako da ispred sebe imamo ozbiljan i konkretan zadatak za naredni period. Pre svega da unapredimo međusobnu komunikaciju Republike, Pokrajine i jedinice lokalne samouprave uz obavezno neposredno učešće mladih i uvažavanje njihovih potreba i definisanih preporuka. Samo ovakvim pristupom možemo očekivati efikasno umrežavanje mladih i njihovu aktivnu ulogu u društvu.


Kula, 13. Maj 2010. PR Objave: Saopštenje -\nNa inicijativu više od 60 krupnih poljoprivrednih proizvođača na području sa preko 650.000 ha obradivog zemljišta iz Sivca, Apatina, Sombora, Kule, Crvenke, Kljajićeva, Svilojeva, Sonte i Odžaka realizovana je Javna panel diskusija: Investicioni potencijali agrobiznisa i ruralne ekonomije - Udruživanje i finansiranje poljoprivrednika.\nNa inicijativu više od 60 krupnih poljoprivrednih proizvođača na području sa preko 650.000 ha obradivog zemljišta iz Sivca, Apatina, Sombora, Kule, Crvenke, Kljajićeva, Svilojeva, Sonte i Odžaka realizovana je Javna panel diskusija: Investicioni potencijali agrobiznisa i ruralne ekonomije - Udruživanje i finansiranje poljoprivrednika. Cilj skupa je bio da se putem javne diskusije otvore, pokrenu i nađu rešenja za pitanja koja su od strateškog značaja za ruralni i poljoprivredni napredak regiona i Srbije.\nPanel diskusiju je otvorio mr Milan Stegić, pomoćnik ministra poljoprivrede, šumarstva i vodoprivrede za sektor agrarne operative i finansijskog upravljanja, a učestvovali su i uvaženi stručnjaci prof. dr Miladin Ševarlić sa Poljoprivrednog fakulteta u Beogradu i dr Snježana Tolić sa Poljoprivrednog fakulteta iz Osijeka. Ispred glavnog domaćina skupa ProCredit banke, vodeće banke u podršci razvoju domaće poljoprivrede, govorio je Ranko Makivić, regionalni direktor ProCredit banke. O potencijalima za finansiranje i udruživanje poljoprivrednika u ovom okrugu govorili su i Goran Pejović, MZ Sivac, kao odabrani predstavnik krupnih poljoprivrednih proizvođača, Vojislav Malešev iz Udruženja paora 100P Plus, Đorđe Mišković iz Poslovnog udruženja uvoznika poljoprivredne mehanizacije, kao i predstavnici ambasada, komora, ekspertsko-razvojnih organizacija, privrednika i najznačajnijih nacionalnih i lokalnih medija.\n"Dva ključna faktora uspeha u poljoprivredi su: udruživanje poljoprivrednika i finansiranje proizvodnje. Uloga države jeste da kroz mere podsticaja pomogne udruživanje poljoprivrednika, ali i da finansijski potpomogne proizvodnju. Podsticaji države su od ključnog značaja i verujemo da ovogodišnjim merama uspevamo da pokrijemo sve značajne aspekte poljoprivredne proizvodnje čime se direktno podiže konkurentnost našeg poljoprivrednog proizvođača"- izjavio je mr Milan Stegić, pomoćnik ministra poljoprivrede, šumarstva i vodoprivrede za sektor agrarne operative i finansijskog upravljanja.\nProfesor dr Miladin Ševarlić sa Poljoprivrednog fakulteta u Beogradu, je istakao da su ovakvi skupovi neophodni jer je blagovremeno informisanje poljoprivrednika i njihovo stalno obrazovanje od presudne važnosti za organizovanje konkurentnije proizvodnje na gazdinstvima.\n"Kao domacin Panela, ProCredit banka nastavlja sa svojom podrškom razvoju poljoprivredne proizvodnje kroz mogućnost da se svi zainteresovani proizvođači upoznaju sa najaktuelnijim dešavanjima i potencijalima u tom sektoru", kaže Ranko Makivić, regionalni direktor ProCredit banke.\n"Pokretanje tema udruživanja i finansiranja poljoprivrednika i održavanje Panela je urađeno u pravom trenutku. Poslovno udruženje uvoznika poljoprivredne mehanizacije će uvek podržavati i učestvovati u događajima gde je na prvom mestu širenje znanja za sve kojima je u interesu da unaprede poslovanje i doprinesu razvoju regiona i zemlje", rekao je Đorđe Mišković, predsednik Poslovnog udruženja uvoznika poljoprivredne mehanizacije.\nPrema rečima Gorana Pejovića, sekretara MZ Sivac, veliki broj poljoprivrednika koji su prisustvovali događaju je potvrdio da je potreba za ovakvim skupom bila opravdana, smatrajući da je ovo jedan od koraka u stvaranju ambijenta u kojem će poljoprivrednicima biti pružena sva neophodna podrška i smernice za najefikasnije načine udruživanja i finansiranja poljoprivredne proizvodnje.\nekonomija, kula, poljoprivreda, backa, diskusija, finansiranje, procredit banka\nq: 19 - t: 0.04219 sec


Delegacije Kosova i Albanije u posjeti Zenici - Zenicablog\nDelegacije Kosova i Albanije u posjeti Zenici\nDelegacije Kosova i Albanije u posjeti Zenici – U kontekstu regionalne saradnje i jačanja bilateralne saradnje, a u skladu sa zahtjevima Energetske zajednice, čije su članice Bosna i Hercegovina, Albanija i Kosovo, u periodu od 21. do 23. juna 2017.godine, GIZ BiH je organizovao studijsku posjetu predstavnika institucija s Kosova koje sarađuju s GIZ bilateralnim projektom „Energetska efikasnost na Kosovu“ i predstavnika Institucija iz Albanije, našoj zemlji.\nCilj ove Studijske posjete bio je prenos primjera dobre prakse iz BiH na Kosovo i Albaniju u oblasti energetskog menadžmenta/efikasnosti na lokalnom nivou, a u cilju postizanja uslova postavljenih od strane Energetske zajednice.\nPrvi dan delegacije su posjetile GIZ BiH u Sarajevu prilikom čega je GIZ BiH s partnerima predstavio aktuelne projekte na kojima rade u BiH, a Agencija ZEDA je ovom prilikom, kao partner u projektu, prisutnima predstavila problematiku upravljanja energijom u jedinicama lokalnih zajednica.\nDrugi dan, Delegacija je upriličila posjetu Gradu Zenica kao jednom od pozitivnih primjera uvođenja energetskog menadžmenta, a potom je Agencija ZEDA koja je imala ulogu domaćina zajedno sa Delegacijom posjetila rezultate dva implementirana projekta iz oblasti energetske efikasnosti: Mini hidroelektranu Čajdraš i Toplanu na biomasu u Nemili.\nPoslije posjete ovim lokacijama, Delegacija je posjetila prostorije Agencije ZEDA gdje im je predstavljena Agencija i područja u kojima djeluje.\nTreći dan je u Sarajevu GIZ BiH organizovao radionicu za sve stakeholdere na kojoj se razgovaralo o mogućnostima korištenja primjera, iskustava i instrumenata iz oblasti energetske efikasnosti na lokalnom nivou iz BiH na Kosovo i Albaniju.\nTagoviagencija albanija biznis ekonomija energetika kosovo privreda razvoj zeda zenica


VIDEO/ Djeca iz 10 općina u BiH kreirala kampanju protiv predrasuda – Informer\nNajveće blago Bosne i Hercegovine skriveno je u različitostima, međutim, današnja djeca rođena su u vremenu kada su različitosti pretvorene u podijeljenost. Upravo zbog toga pokrenut je projekt Kampanje protiv predrasuda, kako bi i najmlađi stanovnici naše zemlje shvatili da su na ovim prostorima oduvijek svi živjeli zajedno, bez obzira na religiju, običaje i kulturu.\nUNICEF BiH pokrenuo je kampanju za promjenu stavova i ponašanja djece i odraslih.\nDjeca iz 10 općina u Bosni i Hercegovini tokom ljeta 2011. dobila su zadatak da sama su kreiraju kampanju protiv predrasuda. Pogledajte kakva su razmišljanja djece iz Bihaća, Bijeljine, Rudog, Sokoca, Sarajeva, Prijedora, Tešnja, Srebrenika… Kažu da djeca najvažnije stvari u životu uče od odraslih, ali u BiH odrasli mogu učiti od njih.


Danas prvo ročište u slučaju Crkve protiv stanara naselja „Stepa Stepanović“ - Mašina\nMašina 14.11.2019. 14.11.2019.\nIzmeđu ostalog u tužbi se navodi da su tuženi „izvršili akt smetanja postavljanjem fizičkih prepreka, svojim telima, zloupotrebom dece, neovlašćenim snimanjem, psovkama, vređanjem i drugim neprikladnim sredstvima sprečili pristup građevinskih mašina i sprečili izvođenje radova na izgradnji pravoslavnog hrama Prepodobne mati Angeline, 25. septembra 2019“.\nKako se navodi u obaveštenju za javnost Udruženja stanara naselja „Stepa Stepanović“, među tuženima su i trudnice i majke sa decom, a čitav slučaj je kako navode „nezapamćen u dosadašnjoj istoriji Srbije“.\nDa podsetimo, Patrijaršija je bez bilo kakvih dozvola započela izgradnju crkve brvnare još 2014. godine na parceli koja je prema urbanističkom planu namenjena Domu zdravlja i kulturnim i komercijalnim sadržajima.\nKao što je Mašina već izveštavala, stanari i stanarke su zaustavili ovu nelegalnu uzurpaciju zemljišta i pobunili se protiv kršenja zakona i prvobitnog urbanističkog plana, međutim ne samo da nije došlo do naznake razrešenja, već se kršenje zakona dalje nastavilo. Patrijaršija je parcelu ogradila žicom i postavila privatno obezbeđenje, a prošle godine je prisvojila još jednu susednu parcelu sa namerom da se na njoj izgradi stambena zgrada u njenom vlasništvu sa kotlarnicom na mazut.\nU međuvremenu je netransparentnim putem izdejstvovala parcele od Vlade Srbije preko restitutucije, iako joj to zemljište nikada nije pripadalo, a još jedan nivo kršenja zakona sastoji se u tome što prema Zakonu o restituciji građevinsko zemljište koje ima javnu namenu, kao što je ovde slučaj, ne podleže restituciji.\nNaselje koje po broju stanovnika parira manjim opštinama i gradovima u Srbiji nema Dom zdravlja, nema ni približno dovoljno vrtića ni škola, već ima situaciju da su stanari koji su se protiv višestrukog kršenja zakona pobunili i koji su stali u odbranu zajedničkog interesa svih nas, optuženi i dovedeni u situaciju da odgovaraju pred sudom, navodi se u saopštenju Udruženja stanara naselja „Stepa Stepanović“.\nTags Naselje Stepa StepanovićorganizovanjeSrpska pravoslavna crkvastanovanje\nNovosti o Starosti: šta smo još prećutali u slučaju seksualnog nasilja Nebojša Milikić 24.02.2021.


Bogdanović: NDS formirala odbore na Kosovu : Nadlanu.com\nBogdanović: NDS formirala odbore na Kosovu\nObjavljeno 11. feb 2014. / 14:03:20\nTa stranka je poručila da će se dosledno zalagati za zaštitu interesa srpske zajednice na toj teritoriji i stvaranju uslova za uspostavljanje međuetničkog poverenja, pomirenja i suživota Srba i Albanaca.\nKako se navodi u pisanoj izjavi nekadašnjeg ministra za KiM Gorana Bogdanovića pojedini opštinski odbori u južnoj srpskoj pokrajini napustili su DS zbog neslaganja sa politikom rukovodstva te stranke, zbog čega su prešli u NDS.\n"Demokratsku stranku napustili su kolektivno opstinski odbori u Leposavicu, Klini. Obiliću, Lipljanu kao veći deo odbora u Gnjilanu i prešli u Novu demokratsku stranku Borisa Tadića", naveo je Bogdanović.\nOn je dodao da je i DS napustio i član Glavnog odbora i predsedništva te stranke Branko Ninić i članovi Glavnog odbora Goran Dančetović i Milivoje Ribac, kao i poverenik opštinskog odbora DS-a za Kosovsku Mitrovicu Ivica Mirković.\nSvi oni su prišli Novoj demokratskoj stranci, rekao je Bogdanović u pisanoj izjavi.\nboris tadićgoran bogdanovićkosovo i metohijanova demokratska stranka


Šuman: Zadovoljan sam, napravit ćemo i U-14 selekciju | N1 BA\nNa Ilidži je završeno okupljanje tri rukometne selekcije U-16, U-18 i reprezentacije lige BiH. Selektor naše reprezentacije Bilal Šuman tako spropvodi u djelo svoj plan, prema kojem u godini ovakvih okupljanja i mimi priprema treba da bude šest.\n"Ponovo smo imali skoro 90 ljudi na okupu. Obavili smo treninge sa svim selekcijama. Imali smo i kontrolne utakmice između selekcija U-16 i U-18, te između U-18 i selekcije lige BiH. Radili smo na stvarima koje smo već uveli i u A reprezentaciju i nastavljamo dalje" – kaže Šuman.\n"Unijeli smo smo sve podatke u bazu podataka, a to smo na prvom okupljanju uradili i za igrače U-16 i U-18. Sve igrače ćemo sada pratiti na drugačiji, kvalitetniji način. Uglavnom, na ovom okupljanju uradili smo sve zacrtano. Drugačije sve izgleda i igračima, sistem rada im je nov, imali su priliku da rade i žive zajedno, druže se i to je nešto s čime se do sada u ovom broju nisu susretali" – ističe Šuman.\n"Osim planiranih okupljanja, idemo raditi na formiranju U-14 selekcije. Prvo ćemo selektirati igrače po regijama, pa onda njih 25 izabrati za reprezentaciju. To je sada u planu" – završio je Šuman.\nTagovi: Bilal Šuman , rukomet , rukometna reprezentacija BiH


EMA pronašla povezanost između AstraZenecine vakcine i krvnih ugrušaka | Krupljani.BA\nEMA pronašla povezanost između AstraZenecine vakcine i krvnih ugrušaka\nEvropski regulator za lijekove u srijedu je pronašao moguću vezu između vakcina AstraZenece i rijetkih problema sa zgrušavanjem krvi kod odraslih osoba koje su primile ovu vakcinu i rekao da je uzeo u obzir sve raspoložive dokaze.\n– Jedno vjerovatno objašnjenje za kombinaciju krvnih ugrušaka i niskog nivoa trombocita je imunološki odgovor, što dovodi do stanja sličnog onome koje se ponekad viđa kod pacijenata liječenih heparinom – saopćila je Evropska agencija za lijekove (EMA).\nNalazi predstavljaju veliku prepreku u globalnoj borbi protiv pandemije i promjenu stava regulatora, koji je prošle sedmice podržao vakcinu i rekao da nije povećan rizik od stvaranja krvnih ugrušaka od vakcine, prenosi Reuters.\nTo je udarac i za AstraZenecu, koja je bila vodeća u trci za stvaranje efikasne vakcine protiv COVID-19 otkako je započela saradnju s Univerzitetom u Oxfordu.\nEMA-in odbor za sigurnost, koji je procjenjivao vakcinu, zatražio je više studija i izmjene postojećih preporuka kako bi dobili više informacija.\nSrbija: Do sada 755 neželjenih reakcija na vakcine protiv koronavirusa\nNakon novih eskalacija u Ukrajini: Novi zov rata za dobrovoljce iz BiH i Srbije\nSvećenici u Francuskoj održali misu u prepunoj crkvi, pokrenuta istraga


ISO 22000 | Milistem\nSertifikacija sistema prema standardu ISO 22000:2005\nStandard ISO 22000 je međunarodni ISO standard za sve organizacije u celokupnom lancu proizvodnje i prometa hrane\nNedostatak higijene i njene negativne posledice po bezbednost hrane mogu da dovedu do oboljenja opasnih po život. Osim toga gubici prouzrokovani kvarenjem hrane i štetom prilikom lagerovanja dostižu nezamislive razmere.\nISO Standard EN ISO 22000\nSistem menadžmenta bezbednošću hrane. Zahtevi koje moraju ispunjavati organizacije u celokupnom lancu proizvodnje i prometa hrane zbog toga specificira zahteve koje mora ispunjavati sistem menadžmenta bezbednošću hrane da bi se proizveli bezbedni proizvodi za krajnjeg potrošača i povećalo zadovoljstvo korisnika. EN ISO 22000 je širom sveta usaglašen standard za sva preduzeća celokupnog lanca proizvodnje i prometa hrane. Standard ISO 22000 mogu širom sveta primeniti sva preduzeća u lancu proizvodnje i prometa hrane uključujući proizvodnju stočne hrane i poljoprivredu. On međusobno kombinuje priznate ključne elemente bezbednosti hrane, kao što su interaktivna komunikacija, menadžment sistemima, kontrola procesa, načela HACCP-a i takozvane preduslovne programe (prerequisite programs, PRP). Komunikacija duž lanca proizvodnje i prometa hrane mora obezbediti da se na svakoj stepenici u lancu proizvodnje i prometa hrane prepoznaju opasnosti po zdravlje izazvane hranom i da se njima može u dovoljnoj meri upravljati. Preduslov za to je jasna podela zadataka i uloga za efikasnu interaktivnu komunikaciju duž celokupnog lanca proizvodnje i prometa hrane kako bi se krajnji potrošači snabdeli bezbednom hranom.\nMenadžment sistemima, kontrola procesa\nSprovođenje takozvanih preduslovnih programa (prerequisite programs, PRP) kao osnove funkcionalnog HACCP-a\nPrimena standarda ISO 22000 je posebno osmišljena za organizacije koje teže ciljanom, logičnom i integrisanijem sistemu menadžmenta u oblasti bezbednosti hrane od onog koji je uobičajeno propisan zakonom. On propisuje da organizacija sa svojim sistemom menadžmenta u oblasti bezbednosti hrane mora ispunjavati sve primenjive i pravne zahteve u vezi bezbednosti hrane.\nPrilikom analize opasnosti organizacija utvrđuje kojom kombinacijom programa prevencije (PRP) i operativnih programa prevencije (operational PRP) uključujući HACCP plan treba da bude garantovano ovladavanje opasnostima. Postoje dve vrste PRP: Sa jedne strane to su infrastruktura i programi održavanja, a sa druge strane operativni PRP. Tu spadaju između ostalog lična higijena, čišćenje i dezinfekcija, uništavanje štetočina i mere za sprečavanje međusobne kontaminacije.\nStandard ISO 22000 uvažava principe Codex Alimentarius-a. Tamo se u Aneksu C upućuje na dokumente Codex-a sa primerima preventivnih mera. Ono što je upadljivo u strukturi je namerno oslanjanje na standard ISO 9001. Na taj način je veoma lako moguća integracija sistema menadžmenta bezbednošću hrane u sistem menadžmenta kvalitetom prema standardu ISO 9001.


Rusija zaustavila projekciju holivudskog filma: Problem licenca ili sadržaj\nIzvor: B92, 02.Nov.2018, 14:17\nTriler u kojem glumi Džerard Batler je priča o timu američkih marinaca koji spašavaju ruskog predsednika.\nRuska projekcija holivudskog akcijskog filma Hunter Killer, u kojoj američki vojnici spasavaju ruskog predsednika tokom državnog udara, je odložena.\nDistributer Megogo je zatražio od bioskopa da ipak ne prikazuje film - sat pre premijere, rekavši da nisu dobili licencu.\nIz Ruskog ministarstva kulture, koje izdaje licence, su rekli da kompanija >> Pročitaj celu vest na sajtu B92 << nije dostavila svu potrebnu dokumenaciju.\nNeki izveštaji sugerišu da je premijera odložena zbog sadržaja filma.\nTriler, u kojem glumi Džerard Batler, je priča o timu američkih specijalaca iz mornarice, koji izbavljaju ruskog predsednika koji je u sukobu sa svojim ministarstvom odbrane. U filmu se na taj način sprečava globalni rat.\nRuski opozicioni političar Dmitrij Gudkov napisao je na Fejsbuku da Moskva nije zainteresovana za hipotetički scenario o zaveri koji bi ukazivao na to da bi predsednik Vladimir Putin, koji je godinama na vlasti, mogao da bude srušen.\nRanije ove godine, Rusija je zabranila britansku komediju "Smrt Staljina", a zvaničnicima koji su se žalili su rekli da komedija sadrži elemnte "ideološkog rata" i "ekstremizma".\nU pismu su iz Megogo distribucije saopštili da "u ovom trenutku još nemaju nikakav odgovor od Ministarstva kulture" o licenci. Ovo je objavio ruski biznis bilten.\nIz Megogo distribucije su izjavili da su svi materijali i dokumenti oko filma bili podneseni unapred, kao i da Ministarstvo ranije nije imalo primedbi.\nPredstavnik ruskog lanca bioskopa tvrdio je da je kompanija dobila pismo distributera o kašnjenju.\nPredstavnik je dodao da se dozvola za pregled može izdati u petak.\nŠta je stav Ministarstva kulture?\nPredstavnici Ministarstva su rekli da distributer nije pokazao potvrdu "za trajno skladištenje u ruskom državnom filmskom fondu [arhivi]".\nOvo je ključni preduslov za dobijanje dozvole za projekciju.\nHunter Killer je objavljen u SAD prošlog meseca.


Interaktivna radionica „eZahtev“ - Аlims\nАlims » Vesti » Interaktivna radionica „eZahtev“\nInteraktivna radionica „eZahtev“\nDana 06.06.2017.godine u Agenciji za lekove i medicinska sredstva Srbije održana je jednodnevna interaktivna radionica pod nazivom „eZahtev“ u okviru projekta “ePodnošenje zahteva klijenta” . Radionica je održana za kompanije koje su članovi udruženja proizvođača za inovativne lekove „INOVIA“.\nOvim putem se zahvaljujemo Uduženju „INOVIA“ na interesovanju i podršci za realizaciju ovog važnog projekta, kako za Agenciju, tako i za farmaceutsku industriju naše zemlje.\nRadionici su prisustvovala odgovorna lica za podnošenje zahteva i dokumentacije ispred svoje kompanije.\nOsnovni cilj održavanja radionice je bio da se interaktivnim radom približi učesnicima projekat „ePodnošenje zahteva“ i da se učesnici edukuju u cilju samostalnog podnošenja eZahteva na portalu eUprave.\nProjekat “ePodnošenje zahteva klijenata” kao jedan segment razvoja elektronskog poslovanja Agencije za lekove i medicinska sredstva Srbije omogućava veću efikasnost u poslovanju sa klijentima, kao i bržu i bolju dostupnost novih lekova i medicinskih sredstava pacijentima i zdravstvenim profesionalcima u RS. Osnovni cilj projekta je integracija eZdravstva, eUprave i eFarmacije, čime će konkretne olakšice farmaceutskoj industriji kroz smanjenje direktnih troškova, ali i uštedu vremena i ostalih resursa, ali ne samo farmaceutskoj industriji već i Agenciji, a samim tim i državi RS.


Snimićemo film u vašoj režiji – Vikend umetnost\nProjekat “Snimićemo film u vašoj režiji” je predviđen da se realizuje u seoskim sredinama. Koncept je da seljani koji nisu do sada imali kontakt sa umetnošću osmisle kratki film i da ga mi realizujemo. Mi smo ekipa: kamerman, montažer i umetnici sradnici. Autor koncepta: Dragan Petrović\nKako ti se sviđa ideja “Snimićemo film u vašoj režiji”?\nImaš li neki savet za mene kako da realizujemo projekat “Snimićemo film u vašoj režiji”?


Savković i Novaković: Normalizacija odnosa znači uzajamno priznanje i saradnju - European Western Balkans\nAutor EWB 27. 02. 2019. 27. 02. 2019.\nNormalizacija odnosa Beograda i Prištine znači uzajamno prizanje i saradnju između društva, isatkli su u emisiji „Pravi ugao“, autorke i voditeljke Ljubice Gojgić, gosti Marko Savković ispred Beogradskog centra za bezbednosnu politiku i Igor Novaković ispred ISAC fonda.\nFokus emisije bila je inicijativa i poziv nevladinih organizacija upućen vlasti i opoziciji da postignu što širu saglasnost o brzom okončanju procesa normalizacije odnosa između Beograda i Prištine, ubrzanju evropskih integracija, regionalne saradnje na temeljima ravnopravnosti i međusobnog uvažavanja sa susedima i produbljivanje saradnje sa NATO. „Novu spoljnopolitičku inicijativu“ potpisali su do sada 18 organizacija i bila je predstavljena juče u Medija centru.\nObojica sagovornika bliska su mišljenju da je ovakva inicijativa neophodna jer Srbija nema usklađenu spoljnu politiku, ne postoje jasno definisani spoljnopolitički prioritet i interesi. Primetno je da postoji stalna licitacija na koji od stubova spoljne politike Srbija treba da se osloni.\nEvropske integracije neophodne zbog modernizacije i reforme, ali ih koči pitanje Kosova\nNa postavljeno pitanje novinarke, da li je u svetu koji se brzo menja, neophodno oslanjanje na jednu stranu, Marko Savković ističe da su zemlje koje imaju višestranu saradnju sa velikim silama, već su u Evropskoj uniji. Takve zemlje imaju dovoljan manevarski prostor da razvijaju intenzivnu saradnju sa Kinom, dok se zemljama Zapadnog Balkana šalje upozoravajući signal. Razlog da se taj signal prati, jeste jednostavno pitanje, sa kime najviše trgujemo i jasno je da su to zemlje EU.\nPokrenuto je i pitanje šta raditi da se proces evropskih integracija ubrza u Srbiji, jer je jasno da proširenje EU nije u planu u skorijem periodu, što potvrđuje i izjava ministarke Francuske.\nPostoji saglasnost među sagovornicima da je teško zamisliti modernizaciju i reformu društva, a da ona nije u kontekstu evropskih integracija. Igor Novaković smatra da proces sprovođenja reformi i njihova uspešnost u velikoj meri diktira položaj Srbije, trenutno nije realno da se modernizacija ni Srbije ni ostalih država kandidata desi ubrzo.\nU velikoj meri sam proces evropskih integracija Srbije kreće se sporije zbog pitanja Kosova. Sam proces normalizacije traje već 20 godina, a jedna od ključnih stvari jeste uspostavljanje vladavine prava svuda, što se u kontekstu Kosova pre svega odnosi na sever Kosova koji je ostavljen u limbu. Kako je dijalog u zastoju zbog uvođenja taksi, postavlja se pitanje šta zapravo znači normalizacija? Ni u sklopu unutrašnjeg dijaloga nije postignut konsenzus šta Srbija želi da postigne iz ovog procesa. Proces normalizacije, prema Savkoviću, neminovno znači uzajamno priznanje, a u kojim granicama, zavisiće od verifikacije građana, bilo na referendumu, bilo na izborima. Sa druge strane, Igor Novaković ističe da je suštinski važna normalizacija između društava. Način na koji se dve zajednice posmatraju, nabijen je negativnom energijom i predrasudama, društva su duboko polarizovana, a normalizacija svakako mora da obuhvati prevazilaženje tog jaza.\nNova spoljopolitička inicijativa poziva na regionalnu saradnju sa susedima i saradnju sa NATO-om\nIgor Novaković; Foto: Medija centar\nApel nevladinih organizacija uključio je i regionalnu saradnju sa susedima, naglašavajući da je takva saradnja neophodna za dobrobit građana. Podrazumeva se iz ove inicijative, da će Srbija držati do nepromenjivosti granica sa Bosnom i Hercegovinom, Hrvatskom i Srbijom. Razlog zašto je ova tačka važna, prema predstavniku BCBP-a, jeste problem nepoverenja između zemalja u regionu, zatim problem zapaljive retorike rukovodstava koja je vidljiva na komemoracijama koje kao da čine produženje rata i retorike devedesetih. Takođe, poglavlja EU zavise od regulisanja odnosa sa susedima, što uključuje i rešene granice.\nKao poslednja stavka ove inicijative, pominje se intenzivna saradnja sa NATO. Sagovornici su saglasni da postoje razumni argumenti protiv, gde je neophodno uključiti stav građana, ali ukoliko postoji vojna neutralnost kao deo zvanične politike, potrebno je da se jasno definiše šta neutralnost u ovom kontekstu znači. Bez obzira na to što se može biti članica EU, bez da se postane ujedno i članica NATO, stav Igora Novakovića je da Srbiju geopolitička realnost upućuje na NATO.\nZa sva ova pitanja, neophodno je da se usaglase stavovi vlasti i opozicije, pa zatim usvojiti Strategiju spoljne politike, jer se ova pitanja odnose na najviše državne interese. Ovaj dokument je takav da poziva na dijalog, uključujući i one koji se ne slažu uopšte sa napisanim. Inicijativa koju pokreću organizacije civilnog društva, jeste apel, jer neko mora da pokrene raspravu o ključnim državnim interesima.\nBeogradski fond za političku izuzetnostIgor NovakovićISAC fondMarko SavkovićPravi ugao\n[VIDEO] Grubješić: Unutrašnje reforme u senci najvažnijeg državnog pitanja\nMekalister se sutra sastaje sa opozicijom\nPredstavnik Delegacije EU u poseti Brusu i Novom Pazaru


ponedeljak, 30. dec 2019, 00:25\nU RTS Klubu promovisano je novo muzičko izdanje ArtLinka "Noć klavira" sa muzikom francuskih autora. Tim povodom, gost Kulturnog dnevnika je Jovanka Višekruna Janković, umetnički direktor ArtLinka, koja najavljuje i tradicionalnu nagradu i koncert "Najperspektivniji mladi umetnik", 5. januara u Kolarčevoj zadužbini.\nU Kulturnom dnevniku izveštavamo sa događaja u Narodnom muzeju, koji je uvod u programe naredne godine. Predstavljamo ekskluzivni kalendar za 2020. godinu, "Betonski blokovi" autora Bojana Bema, izložen u Centru za grafiku Fakulteta likovnih umetnosti u Beogradu, kao i "Muzičko putovanje", revijalni koncert sa najpopularnijim numerama iz ovogodišnje produkcije Opere i teatra "Madlenianum". Govorimo o novom romanu "Crna knjiga" slikara Luke Tripkovića. U rubrici "Mi u svetu" vodimo vas u bečki Burgteatar, koji je ovu godinu završio izletom u eksperimentalno polje dramske umetnosti.


Tramp: Okolnosti oko ruskog miješanja su 'politički lov na vještice'\nNovoizabrani predsjednik SAD Donald Tramp izjavio je danas da su okolnosti oko ruskog miješanja u predsjedničke izbore u SAD "politički lov na vještice" koji sprovode njegovi neprijatelji poslije poraza na izborima.\nTramp je u intervjuu za New York Times rekao da će danas saslušati izvještaje obavještajnih službi o ruskim hakerskim napadima na američke političke institucije i ponovo kritikovao veliku pažnju koja se daje ruskim sajber napadima.\n"Kina je, relativno nedavno, hakovala 20 miliona imena iz vlade", rekao je Tramp i dodao: "Kako da niko, čak, ni ne priča o tome? Ovo je politički lov na vještice", kazao je Tramp.\nTramp je rekao da je i ranije bilo uspješnih hakerskih napada na Bijelu kuću i Kongres, dodajući da je nepravedno što tome nije data tolika pažnja kao i napadima iz Rusije.\n"Uprkos svemu rečenom, ne želim da zemlje hakuju našu zemlju. Hakovali su Bijelu kuću. Hakovali su Kongres. Mi smo hakovana prestonica svijeta", rekao je Tramp.\nNovoizabrani predsjednik SAD je ponovo izrazio sumnje u podatke o ruskim hakerskim napadima tokom izbora i dodao da su takvi navodi politički motivisani.\n"Veoma teško su poraženi na izborima. Dobio sam više okruga na izborima nego Ronald Regan. Oni su (demokrate) veoma posramljeni zbog toga. U nekoj mjeri, to je lov na vještice. Samo se fokusiraju na to", rekao je Tramp.


Radončić: Razmislićemo o ostanku u »šestorci« | Poskok\nRadončić: Razmislićemo o ostanku u »šestorci«\nBANJALUKA – Predsjednik Saveza za bolju budućnost / SBB / BiH Fahrudin Radončić ocijenio je da se stvari unutar vladajuće političke “šestorke” na razini BiH usložnjavaju, te dodao da će ova stranka dobro razmisliti da li će ostati u njoj.\nRadončić smatra da su sami odnosi takvi da ih treba preispitati, jer je “očito da kod zakona koje su predložili SDP BiH i SNSD postoji problem u provođenju i da njihovi odnosi nisu najbolji”.\n“Što se tiče SBB-a, dobro ćemo razmisliti, jer s jednim ministarskim mjestom na razini BiH i nijednim u federalnoj vladi nisam siguran da treba da nosimo teret percepcije da smo dio vladajućih struktura”, rekao je Radončić za Alternativnu televiziju.\nPrema njegovim riječima, SBB BiH ima svoje organe, a konzultirat i bazu, nakon čega će donijeti odgovornu odluku u najboljem interesu građana.\nGovoreći o mogućnosti izvanrednih izbora, Radončić je rekao da ta ideja SDP-a dolazi iz dijela stranaka koje su 10 godina u vlasti i da je nekima potreban “popravni ispit”, te da SBB rado prihvaća takve ideje.\nOn je rekao da nije blizak Zlatku Lagumdžiji ni politici SDP-a i da je SBB u Vijeće ministara BiH ušao s jednim ministarskim mjestom kako bi dao doprinos ekonomskom razvoju.\nOdgovarajući na pitanje da li je realno usvojiti izmjene Ustava i Izbornog zakona BiH kako bi se eventualno proveli izvanredni izbori, Radončić je rekao da je sve realno ako političke stranke hoće, kao i da ne postoji legalni način prekompozicije federalne Vlade osim novih izbora.\nGovoreći o prosvjedima u Sarajevu, Radončić smatra da oni nisu imali nacionalnu pozadinu, ali jesu političku, izrazivši bojazan da su u njima participirale određene stranke iz Federacije BiH.\nOn je dodao da Ministarstvo sigurnosti, na čijem je čelu, nema operativnih nadležnosti, te da je situacija eskalirala na način na koji nitko nije očekivao.\n“Mislim da su Direkcija za koordinaciju policijskih tijela i kantonalni MUP u konzultaciji s ministrom unutarnjih poslova Republike Srpske izabrali najbolje vrijeme za intervenciju. Činjenica da nismo imali poginulih, ranjenih i pretučenih najbolje govori u prilog tome”, rekao je Radončić.


Strani investitori, inače, često upozoravaju da je upravo suđenje u razumnom roku veoma važno za njihovo poslovanje.\nPrvi predmet našao se pred sudom u Strazburu 2011. godine, a u Srbiji je pokrenut još 1992. godine po tužbi Dragiše Zajkeskovića protiv trećih lica. Prvostepeni sud u Srbiji usvojio je njegovu tužbu 1997. godine, ali je žalbeni sud iste godine ukinuo odluku o sudskim troškovima, vrativši to pitanje na ponovno suđenje, dok je potvrdio ostatak presude.\nPrema podacima suda u Strazburu na dan 30. jun ove godine, Srbija je osma država Evrope po broju predmeta pred tim sudom, sa 1.700 slučajeva. Ispred Srbije su Rusija sa 13.000 predmeta, Rumunija sa 8.100, Ukrajina sa 7.850, Turska sa 7.750, Italija sa 3.000, Azerbejdžan sa 2.150 i Jermenija sa 1.750.\nNa Volstritu su u ponedeljak berzanski indeksi oštro pali, izgubivši gotovo sve dobitke od prošle nedelje, a pod najvećim pritiskom bile su deonice u tehnološkom i finansijskom sektoru.


Ugovor se odnosi na snabdevanje i opremanje Vojske Srbije novim borbenim sistemima koje su "Prva petoletka-namenska" u saradnji sa VTI Beograd, osvojili u toku proteklih godina: "pasars-16" (protivavionski samohodni artiljerijsko-raketni sistem), "morava", "oganj" M77 (samohodni višecevni lanser raketa) i bezposadno daljinsko upravljano zemaljsko vozilo, već poznato pod imenom "mali miloš".\nIako danas dobro posluju račun PPT "Namenska" je do pre neku godinu bio u blokadi za više od 20 miliona dinara.\nRadnicima je isplaćivano oko 20 odsto plate, a samo se za struju dugovalo 50 miliona dinara. Onda je usledilo podizanje iz pepela, investicije u bolje uslove rada i bezbednost radnika, gasifikaciju, mašinski park...\nEkipa "Novosti" bila je u trsteničkoj fabrici odmah po potpisivanju novog, vrednog ugovora, koji znači još jednu garanciju za sigurnu uposlenost kolektiva koji upošljava oko 750 radnika.\n- Svi ti sistemi su uvedeni u naoružanje VS, što znači da su testirani u svim mogućim uslovima rada i pritom su pokazali izuzetne rezultate - napominje, za "Novosti", Života Vučić, dipl. mašinski inženjer, zadužen za marketing u PPT Namenska.\n- Slobodno se može reći da su, po kvalitetu, u rangu proizvoda najpoznatijih svetskih proizvođača.\nSagovornik "Novosti" pojašnjava da je u toku testiranje jednog od sistema u bliskoistočnoj zemlji, kao i da će taj sistem zajedno sa nekoliko drugih sredstava naoružanja biti prikazan i na sajmu "Ideks 2021". koji se od danas do 25. februara održava u Abu Dabiju.\n- Dosta toga se promenilo u poslednjih sedam-osam godina, napredujemo, uvek imamo posla, plate su povećane - kaže nam Miloš Đurić (37), operater na numeričkim mašinama.\n- Svoju budućnost vidim u ovoj formi, koja je i najjača u našem okruženju.\nTrstenik Ministarstvo odbrane vojska ugovor PPT Namenska industrija Miloš Đurić Života Vučić


Potpisan sporazum o stručnoj saradnji Univerziteta u Sarajevu i FMUP-a - Klix.ba\n26.6.2007. u 13:30\nRektor Univerziteta u Sarajevu Faruk Čaklovica i federalni ministar unutrašnjih poslova Muhidin Alić potpisali su danas u Sarajevu Okvirni sporazum o nastavno-naučnoj saradnji između te dvije institucije.\nSporazum ima za cilj omogućiti saradnju između Univerziteta u Sarajevu i Federalnog MUP-a u edukaciji kadrova, a odnosit će se na naučne discipline koje će poboljšati rad policijskih pripadnika.\nRektor Čaklovica Sporazum je ocijenio veoma značajnim projektom koji podrazumijeva intenzivniju saradnju dviju institucija na stručnom i naučnom nivou.\nOn će se realizirati kroz odgovarajuće stručne seminare, simpozije i workshopove iz oblasti za koje Federalno ministarstvo unutrašnjih poslova pokaže interes. Trebao bi doprinijeti profesionalnijoj obučenosti kadrova MUP-a, ali i inicirati druge institucije da primijene projekt cjeloživotnog učenja.\nČaklovica očekuje da će saradnja rezultirati i prepoznavanjem FMUP-a kao insittucije koja u regiji ulaže velike napore ka demokratizaciji i stvaranju veće sigurnosti za sve građane.\nZa ministra Alića ova saradnja ima višetruki značaj za osposobljavanje pripadnika FMUP-a, posebno kada je riječ o pružanju što većeg stepena sigurnosti. Ona će se realizirati na edukativnom planu, oblasti naučnog istraživanja te razmjenom kadrova.\nOn ujedno buduću saradnju smatra značajnim doprinosom provedbi reforme policije te dobrim putem ka kvalitetnom obrazovanju pripadnika MUP-a.\n26.06.2007. u 13:35\nOdluka o Memorijalnom centru Srebrenica -Potočari ne odnosi se na poseban status\n26.06.2007. u 13:25


Ministar za brigu o selu održao radni sastanak, u fokusu nedavno usvojena uredba Vlade Srbije | Agromedia\nMinistar za brigu o selu održao radni sastanak, u fokusu nedavno usvojena uredba Vlade Srbije\nPočetna » Vesti » Ministar za brigu o selu održao radni sastanak, u fokusu nedavno usvojena uredba Vlade Srbije\nPredstavnici gotovo svih jedninica lokalnih samouprava iz Srbije okupili su se na poziv ministra Milana Krkobabića, a razlog ovog sastanka je Uredba o utvrđivanju programa dodele bespovratnih sredstava za kupovinu seoske kuće sa okućnicom na teritoriji Republike Srbije.\nOvu uredbu je Vlada Republike Srbije ,a na predlog Ministarstva za brigu o selu usvojila na sednici koja je održana 24. juna 2021 godine.\nPred prepunom salom ministar Milan Krkobabić, sve prisutne detaljno je upoznao sa procedurom realizacije ovoga programa na terenu.\n„Mi hoćemo da neki mladi ljudi koji danas žive na selu ostanu da žive i dalje tamo. Hoćemo i da neki drugi mladi, ili malo stariji, koji su napustil isela, krenu da se vraćaju u svoj zavičaj. A želimo i da svi drugi, koji imaju ideje i žele da se bave poljoprivredom, starim ili novim zanatima, etno turizmom, potraže budućnost u selima Srbije“, rekao je ovom prilikom ministar Krkobabić.\nPrisutnima se obratio i predsednik Akademijskog odbora za selo dr Dragan Škorić.\n„Srpska akademija nauka i umetnosti sa svojim akademijskim odborom za selo podržava ovaj program sa znanjem, znanjem i samo znanjem“, navodi Škorić.\nPredsednik opštine Ražanj, Dobrica Stojković, takođe se obratio prisutnima i izneo svoje razmišljanje o ovom projektu.\n„Sela su nam dosta devastirana, ima dosta napuštenih kuća, zaboravljenih domaćinstava, i upravo ovaj projekat je jedan poziv da oživimo ova sela“, rekao je Stojković.\nZabeleženi broj prisutnih na ovom sastanku pokazuje da postoji veliko interesovanje za projekat, ali i da su velika očekivanja.\nMilan Krkobabić, ministars za brigu o selu\nDr Dragan Škorić, predsednik Akademijskog odbora za selo\nDobrica Stojković, predsednik opštine Ražanj\nAgro Akademijski odbor za selo ministar Milan Krkobabić Ministarstvo za brigu o selu


Sjednice oba doma Parlamenta FBiH tri dana zaredom – MAXImix Digital\nU Parlamentu Federacije Bosne i Hercegovine ove sedmice zasjedat će oba doma, redovno i vanredno.\nZa danas je sazvana vanredna sjednica Predstavničkog doma, a dugo najavljivani prijedlog novog zakona o penzijskom i invalidskom osiguranju je prva predviđena tačka dnevnog reda. Taj akt je Parlamentu predložen iz Federalne vlade po hitnom postupku, kao i izmjene i dopune aktuelnih zakona o visini stope zatezne kamate na javne prihode te o federalnim upravnim taksama i njihovoj tarifi.\nPredstavnički dom će zasjedati i redovno, u srijedu, 22. novembra, kada bi trebalo da razmotri informaciju o stanju sigurnosti u Federaciji BiH zaključno s junom ove godine te izvještaj o radu Ministarstva unutrašnjih poslova FBiH.\nI Dom naroda zasjedat će, također vanredno i redovno, u četvrtak 23. novembra.\n← U Kantonu Sarajevo ima sedam nadzornih kamera, u Posavskom samo jedna, a u BPK nijedna\nNestala argentinska podmornica prijavila kvar prilikom posljednjeg javljanja →


RTCG - Radio Televizija Crne Gore - Nacionalni javni servis :: Hronika :: Uhapšen zbog ulične prodaje marihuane\nPOLICIJA U PODGORICI 12. 07. 2018. 12:25 >> 12:24 0\nUhapšen zbog ulične prodaje marihuane\nPolicija je u Podgorici, postupajući na osnovu operativnih sazananja, pronašla i oduzela oko kilogram marihuane i dvije vage za precizno mjerenje. Uhapšen je Podgoričanin R.B. (23), zbog sumnje da je počinio krivično djelo neovlašćena proizvodnja, držanje i stavljanje u promet opojnih droga.\nPolicija je po prethodno pribavljenoj naredbi sudije za istragu Višeg suda u Podgorici, pretresla kuću i druge prostorije koje koristi R.B. (23) iz Podgorice.\n„Tom prilikom policijski službenici su pronašli i oduzeli više pvc pakovanja sa sadržajem biljne materije tamnozelene boje za koju se sumnja da je marihuana težine od oko jedan kilogram, dvije vage za precizno mjerenje kao i predmete koji se koriste za pakovanje opojne droge“, saopšteno je iz Uprave policije.\nPolicija sumnja da se R.B. bavio nabavkom i uličnom prodajom marihuane na području Podgorice.\n„On je, kako se sumnja, drogu nabavljao u količinama od oko kilogram koju je nakon toga prepakivao u manja pvc pakovanja sa namjerom daljeg stavljanja u tzv. uličnu prodaju na području Podgorice“, saopštila je policija.


Crna Gora i BiH potpisale ugovor o izručivanju\nČetvrtak, 05. maj/svibanj 2016, 18:11 CET\nCrna Gora i BIH danas su se međusobno obavezale da će jedna drugoj izručivati sopstvene građane u slučajevima kad to zahteva borba protiv korupcije i kriminala.\nSporazum su potpisali ministri pravde dve države Duško Marković i Bariša Čolak.\nMarković je podsetio da je Crna Gora takve sporazume do sada potpisala sa tri zemlje u regionu, a uskoro će takav ugovor biti potpisan i sa Italijom. On je najavio i ugovor o izručenju sa Kosovom.\nCrnogorski ministar je ocenio da do sada potpisani sporazumi o međusobnom izručenju sa Srbijom, Hrvatskom i Makedonijom daju dobre rezultate.\nCrna Gora je tako Srbiji do sada izručila osam svojih državljana, a Srbija njoj sedam njenih državljana.\nČolak je rekao da je ugovor sa Crnom Gorom prvi te vrste koji je potpisala Bosna i Hercegovina.


Poznaju li mladi svoja radna prava? - Platforma Promeni\nVeliki broj mladih iz Gornjeg Milanovca zaposli se odmah nakon srednje škole, jer je privreda i industrija u ovom kraju dosta razvijena, a fakulteta i visokih škola nema. U tim godinama tek se susreću sa radnim pravima, pa ih ne poznaju dovoljno, zato su neretko izloženi različitim zloupotrebama, naročito od poslodavaca.\n„Mladi često ne znaju šta mogu da urade ako im se dogodi nešto na poslu, ili ako ih neko zaposli na crno. Imao sam slična iskustva: nekoliko meseci sam radio na crno, bio mi je obećan ugovor koji nisam dobio. Kasnije sam dobio ugovor, ali nije bio na moje ime, nije imao moj matični broj, niti bilo šta drugo. Poslodavac je insistirao da to potpišem, jer je verovatno trebalo da pokrije sebe nekako. Na kraju sam ipak bio prijavljen, ali na minimalac, a dobijao sam još nešto u koverti. Radio sam i po dve spojene smene – treću, pa prvu. Da sam tad znao nešto više o radnim pravima, mogao sam da ga prijavim inspekciji, tužim ga, ili da na bilo koji način zaštitim sebe“, priča Mateja Vujović iz Gornjeg Milanovca.\nVršnjacima koji žele da se zaposle on savetuje da odmah na početku radnog odnosa traže ugovor, pročitaju ga temeljno i da ga, ukoliko nađu nešto štetno po njih, ne potpisuju ili da traže da se uslovi promene.\nUdruženje „Mladi takovskog kraja“ pokušava da približi mladima u Gornjem Milanovcu njihova radna prava i položaj u društvu. To čine kroz obuke i prezentacije na kojima prikazuju šta ugovor o radu mora sadržati, kako se obračunava plata, šta je siva ekonomija i slično.\n„Koliko su mladi neupućeni u svoja radna prava pokazuje to što je jedini sindikat za koji znaju Beogradski sindikat. Zato se mi trudimo da na ove načine mladi saznaju šta ih očekuje u tom svetu kad završe škole, počnu da rade i osnivaju porodice“, objašnjava Stefan Radojičić iz organizacije „Mladi takovskog kraja“.\nPored prezentacija u školama, oni organizuju i fokus grupe za mlade koji su već u radnom odnosu ili traže posao.\nPROČITAJ I Romani Asvin: Kroz mentorsku podršku do upisa na fakultet\n„Planiramo da saznamo koliko oni uopšte poznaju svoja prava i šta ih najviše muči. Na osnovu toga ćemo uraditi brošuru, to jest priručnik za zaposlene pomoću kog će znati kome da se obrate i šta treba da urade ukoliko dođe do povrede radnih prava“, kaže Radojičić i dodaje da mladi uvek mogu da im se jave ako se suoče sa nekim oblikom povrede radnih prava, a oni će ih potom uputiti na osobu ili instituciju koja im može pomoći.\nOrganizacija „Mladi takovskog kraja“ postoji od 2014. godine. Brigu o mladima pokazuju i tako što im pružaju priliku da se uključe u njihov rad, najčešće u ekološke akcije. Kažu da su njihovi vršnjaci uvek voljni da im se pridruže.


Mreža mladih preduzetnika - je namenjena mladima koji imaju želju da se usavršavaju, druže kao i da razmenjuju znanja sa sebi sličnima.\nje namenjena mladima koji imaju želju da se usavršavaju, druže kao i da razmenjuju znanja sa sebi sličnima.\nVodic za preduzetnike\nNajčešća zabuna je da su svi biznismeni koji započnu posao i preduzetnici. Pokretanje posla nije preduzetništvo.\nIzdvoji se iz mase koja ima stav „čekam posao” i neka tvoj stav bude – „smislio sam šta ću da radim!” U tom cilju iSerbia, u saradnji sa Ministarstvom omladine i sporta, organizuje trodnevni Freelance fest za sve one koji žele da se bave frilensingom i one koji žele da prodube znanje iz te oblasti. […]\nPostanite deo Mreže mladih preduzetnika! Vrata su otvorena i za sve koji još uvek nisu ali žele da postanu preduzetnici.\nPrikupljamo informacije o radu naših korisnika i u mesečnom biltenu prosleđujemo svim ostalim članovima\nMesečna druženja (nekad edukativna, nekad promotivna, a nekad čisto da se opustimo i družimo)\nMentorstvo sa iskusnijim kolegama\nLepo je imati sa kim podeliti svoje nedoumice i još je bolje kada svoje uspehe deliš sa ljudima koji te razumeju jer žive sličnim životom i dele slične snove!